Alcatel Berjaya Menjadi Smartphone Pertama Di Dunia Dengan 4 Kamera

Sedekad yang lalu, penyertaan satu sahaja kamera sudah cukup bagi sesebuah smartphone. Tujuannya mudah, sekadar untuk mengambil gambar dan disimpan sebagai memori.

Peperangan smartphone camera pada ketika itu mungkin bukan sesuatu yang hangat berbanding sekarang. Jika adapun, peperangan diantara Nokia dan Sony Ericsson berdasarkan lensa Carl Zeiss dan Cybershot.

Walaubagaimanapun, semuanya berubah sedikit demi sedikit selepas kamera yang cantik dan jelas menjadi keperluan. Bermula dengan sekadar perkongsian di media sosial, kini menjadi perlumbaan imej tercantik di Instagram dan VSCO.

Dan pada hari ini, Alcatel telah memperkenalkan Alcatel Flash dengan penyediaan 4 kamera. Dua di hadapan dan dua di belakang. Alasannya mudah, membolehkan pengguna mendapatkan gambar cantik dan sharp, disertakan dengan bokeh.

Penyertaan 4 kamera di dalam sebuah smartphone ini juga bermakna Alcatel berjaya menjadi yang pertama di dunia dengan teknologi seperti ini.

Selain itu, Alcatel turut memuatkan processor Mediatek sehingga 10 core serta RAM 3 GB. Jika dilihat dari segi spesifikasi, Alcatel Flash sememangnya direka buat mereka yang mahu fokus dengan kamera keluaran mereka berbanding pretasi kelajuan smartphone mereka.

Pada pendapat anda, adakah penyertaan 4 kamera pada sebuah smartphone ini bakal menjadi trend untuk smartphone terbaru yang bakal dikeluarkan nanti? Jika ya, adakah anda memerlukan smartphone seperti ini?


Mahu Tumpu Pasaran UK, Tesco Rancang Tutup Operasi Di Malaysia?

Rangkaian pasaraya terbesar Britain, Tesco Plc, sedang mempertimbangkan untuk menjual perniagaannya di Thailand dan Malaysia.

Syarikat tersebut dilaporkan sedang berusaha untuk memperbaiki perniagaan mereka dan ini termasuk kemungkinan untuk keluar dari pasaran Malaysia, lapor Reuters.

Dalam satu laporan yang dikeluarkan Bloomberg, penjualan Tesco di pasaran Asia mampu mencecah sehingga RM37 bilion.

Namun penilaian ini dinafikan oleh jurucakap Tesco dengan merujuk bahawa ‘pelan strategik masih diperingkat awal’.

Tesco Malaysia dilancarkan pada tahun 2002 dan mempunyai 74 pasaraya. Manakala rangkaian terbesar Tesco adalah di Thailand dengan 1,967 pasaraya sejak 1998. Pasaran Thai saja bernilai hampir RM29 bilion – termasuk dengan aset hartanah.

Bloomberg turut melaporkan bahawa AEON adalah salah satu syarikat yang berkemampuan untuk mengambil alih pasaran Tesco di Malaysia.

Aeon yang hadir pada 2012 setelah mengambil alih rangkaian Carrefour dengan RM1 bilion walau bagaimanapun enggan untuk memberi apa-apa komen.

Manakala pemegang saham Tesco, syarikat Sime Darby akan menerima hampir RM1.3 bilion jika rangkaian pasaraya Tesco keluar daripada pasaran Malaysia.

Sebelum ini kami juga pernah menulis beberapa rangkaian perniagaan yang menutup operasi setelah menghadapi kerugian. Klik pautan di bawah untuk membaca.

Utusan Melayu Bakal Tutup Operasi Hari Ini?

Cawangan Speedy Di Mid Valley Tawar Promosi Mega Sebelum Tutup Operasi

Parkson Akan Tutup Operasi Cawangan Suria KLCC


Tesla Arcade Tawarkan Permainan Video Terus Daripada Kereta

Sebut mengenai Tesla pasti ramai yang cukup tahu dengan prinsip jenama kereta ini yang cuma mengeluarkan kenderaan yang berasaskan elektrik. Menurut pengasasnya Elon Musk, penggunaan elektrik pada kenderaan merupakan teknologi masa hadapan berbanding penggunaan bahan api.

Walaubagaimanapun, disebalik teknologi pengecasan elektrik yang lebih baik untuk alam sekitar serta menjimatkan, para pengguna Tesla nampaknya tidak boleh elak daripada terpaksa untuk menunggu sekitar 20 minit atau lebih untuk menantikan kereta mereka siap dicas untuk bergerak semula.

Situasi ini mungkin lebih mudah jika dicas dirumah namun sedikit berbeza apabila berada diluar. Dalam usaha untuk membuatkan para pengguna tidak bosan menantikan kereta mereka siap dicas, Tesla telah memperkenalkan Tesla Arcade.

Menerusi kemaskini terbaru media kereta ini, Tesla Arcade menawarkan sejumlah game khusus buat para pemandu. Lebih menarik, game yang ditawarkan boleh dikawal terus menggunakan brek dan stereng kereta ini dalam usaha menawarkan pengalaman yang lebih menarik dan realistik.


Tesla Bakal Membina 50 SuperCharger Seluruh Malaysia Dalam Tempoh Tiga Tahun

Tesla secara rasminya akan memasuki pasaran Malaysia yang mana sebelum dilaporkan sudah ada penyenaraian beberapa jawatan pada beberapa minggu lalu. Salah satu yang dinantikan oleh pemilik Tesla tempatan sudah semestinya stesen pengecasan rasmi daripada syarikat itu.

Menerusi ciapan yang dihantar oleh Menteri Kementerian Pelaburan, Perdagangan dan Industri iaitu Tengku Zafrul, beliau mengesahkan Tesla akan membina sekurang-kurangnya 50 pengecas Supercharger mereka di Malaysia dalam tempoh 3 tahun.

Our requirements to @Tesla includes the installation of at least 50 super chargers within 3 years & at least 30% of these must be usable by other brands as well. https://t.co/D0c7fFSWEZ

— Tengku Zafrul 🇲🇾 (@tzafrul_aziz) April 19, 2023

Daripada jumlah tersebut, sekitar 30% mestilah boleh digunakan oleh kenderaan elektrik pengeluar lain. Jadi, kereta jenama selain Tesla boleh memanfaatkan stesen pengecasan yang disediakan di kawasan yang terpilih.

Dengan jumlah pengguna kereta elektrik yang semakin meningkat pada saban hari, sudah pasti infrastrutur pengecas perlu diperluaskan di seluruh Malaysia.

Ditambah pula sewaktu musim raya yang bakal dipenuhi dengan pengguna kereta EV di lokasi-lokasi pengecas menjadikan penambahan stesen pengecas sangat berguna.


Tesla Berjaya Dinobatkan Sebagai Kereta Elektrik ‘Terkuat’

Sebuah lagi rekod berjaya dipecahkan Tesla selepas model Model X P100D berjaya menarik Boeing 787-9 Dreamliner. Lebih hebat, Model X P100D merupakan sebuah kereta elektrik sekaligus menjadikan model ini sebagai kereta elektrik dengan daya kuasa terhebat pernah dicipta. Tonton video ini untuk melihat bagaimana Model X P100D dengan lancar tanpa sebarang masalah.


Tesla Berjaya Menyelesaikan Masalah Besar Buat Kereta Buatan Mereka

Secara umumnya, Tesla merupakan syarikat automatif yang berjaya untuk melahirkan kereta-kereta dengan rekaan futuristik dan inovatif meskipun masih baru. Ya, Tesla boleh dikatakan masih baru di dalam arena automotif yang diasaskan pada 2003, 20 tahun selepas wujudnya Proton.

Syarikat Tesla nampaknya mahu dijadikan contoh buat syarikat-syarikat automotif yang lain. Contohnya, Tesla Model S dilahirkan atas sebab mahu mewujudkan sebuah kenderaan sedan bercirikan kereta elektrik tetapi mempunyai kuasa seperti kereta-kereta yang lain. Ciri-ciri yang sama diadaptasi untuk Model X bagi kenderaan jenis SUV.

Tetapi tahukah anda, Tesla sebenarnya mempunyai suatu masalah yang mungkin kereta-kereta yang lain dapat selesaikan iaitu ketiadaan tempat meletak cawan atau bekas air.

Agak mengejutkan kereta berstatus mewah dan mahal ini tidak mempunyai keperluan asas seperti tempat meletak cawan. Perkara ini sengaja tidak dibuat pada kenderaan Tesla kerana CEO mereka, Elon Musk tidak suka membawa minuman di dalam kenderaan.

Perkara ini telah menyebabkan pemilik-pemilik kenderaan Tesla tidak berpuas hati tentang ketiadaan ciri asas ini. Namun sebagai sebuah syarikat yang semakin membangun, Tesla pantas untuk melakukan perubahan demi kebaikan pengguna dengan mewujudkan tempat meletak minuman. Oh ya, tempat meletak minuman yang disediakan Tesla juga boleh dikatakan agak futuristik sesuai dengan kenderaan keluaran mereka.

Ia adalah satu petak cupholder yang boleh diubah suai. Pembahagi melengkung ini boleh diubah masuk dan keluar untuk membuat diletakkan dua bekas minuman besaiz biasa atau untuk menampung bekas minuman yang besaiz besar.

Kedua-dua baris tempat duduk belakang juga mempunyai tempat meletak minuman yang banyak , sesuai dengan kes Tesla bahawa Model X adalah gabungan minivan , SUV dan kereta sukan.


Tesla Bersedia Untuk Melabur Pada Syarikat SolarCity Dengan Nilai $2.6 Billion

Lihat pada tajuknya sahaja sudah cukup buat kita berasa dekat dengan cerita ini. Bukan kerana Tesla, bukan kerana SolarCity tetapi mungkin pada nilainya pelaburannya.  Dengan nilai pelaburan $2.6 Billion, Tesla berjaya untuk mendapatkan kesemua saham SolarCity secara total.

Elon Musk selaku Chairman SolarCity juga CEO kepada Tesla menyatakan kerjasama kedua-dua syarikat ini bakal meningkatkan lagi produktiviti Tesla melalui device Tesla Powerwall. Sebuah bateri yang menyimpan tenaga dengan efficient untuk kegunaan rumah.

Rancangan Elon Musk selaku CEO Tesla untuk bekerjasama bersama SolarCity dilihat sebagai sebuah langkah yang sangat significants bagi menjayakan cita-cita Tesla mengikut pelan roadmap yang dinyatakan beliau.

Selain itu, hasrat Elon Musk untuk menjayakan pelan baru Tesla seakan-akan semakin dekat apabila dua syarikat ini bakal bergabung tenaga untuk membangunkan solar panel yang dijangka bakal digunakan buat semua rumah di masa hadapan. Setidaknya di US. Pembelian Solarcity juga memberikan peluang buat Tesla untuk memasarkan produk keluaran mereka secara retail dan mudah dicapai pengguna.

Adakah pelaburan $2.6 Billion ini berbaloi? Berdasarkan rekod-rekod sebelum ini, pelaburan Elon Musk dari segi idea mahupun syarikat semuanya positif. Jika Elon Musk yang melabur pastinya syarikat tersebut mempunyai something to offer. Apatah lagi pada kali ini Musk berminat untuk membeli syarikat dimana beliau bertanggungjawab sebagai chairman.


Tesla Bot Berbentuk Manusia Diperlihatkan Buat Pertama Kalinya

Sudah pun tiba ke Oktober, ini bulan yang dinantikan oleh Elon Musk untuk mempamerkan robot humanoid yang dinamakan Tesla Bot. Robot ini dijangka bakal memudahkan pelbagai urusan harian manusia pada masa kelak.

Terbaharu, Elon Musk sudah memperlihatkan prototaip awal untuk Tesla Bot kepada khalayak ramai. Berdasarkan prototaip yang dipertontonkan, ia memperlihatkan robot tersebut boleh berjalan dan bergerak seperti manusia tetapi dalam kadar yang sangat perlahan.

JUST IN: Tesla, $TSLA officially unveils AI bot 'Optimus'

— Watcher.Guru (@WatcherGuru) October 1, 2022

Robot ini juga dipamerkan sudah boleh melakukan tugasan seperti menyiram pokok atau bertugas pada bahagian operasi kilang. Buat masa ini, ia masih diperingkat awal pembangunan dan masih perlu mengharungi sejumlah fasa pembangunan sebelum ia boleh bergerak dengan selancarnya.

Elon Musk masih belum memberikan tarikh untuk pengenalan rasminya buat masa ini. Namun dari segi kos dijangka bakal ditawarkan di bawah $20,000 (~RM92,740) untuk setiap satu.


Bengkel Di Rusia Ini Hasilkan Tesla Cybertruck Versi ‘Ciplak’ Dengan Harga RM44,605

Sejak mula Tesla Cybertruck dilancarkan Elon Musk, model trak ini nampaknya tidak lekang daripada isu dan kontroversi. Malah, pelancarannya sahaja yang memperlihatkan keadaan cermin Tesla Cybertruck yang tidak tahan lasak seperti yang dinyatakan telah membuatkan model trak ini tular seluruh dunia.

Terbaharu, belum sempat Tesla melancarkan Cybertruck untuk kegunaan ramai, sebuah kumpulan dari Rusia telah cuba menghasilkan sebuah trak dengan rekaan yang seakan sama dengan Tesla Cybertruck.

Lebih menarik, jika Tesla Cybertruck yang dijadualkan bakal mula ditawarkan pada 2021 hadir dengan harga $39,900 (~RM164,886.75), model versi ‘Rusia’ ini tampil dengan harga serendah $10,000 (~RM44,605).

#Tesla's Cybertruck ‘copy’ spotted in #Russia pic.twitter.com/nNY5r97UKM

Apa yang membuatkan orang ramai teruja adalah bagaimana kumpulan dari Rusia ini menggunakan model kereta Lada 2109 hatchback sebagai model asas. Untuk pengetahuan model yang digunakan ini bukanlah sebuah trak dan tidak mempunyai rekaan yang mirip dengan Tesla Cybertruck.

Walau bagaimanapun, berbekalkan kepingan besi yang ‘ditampal’, sebuah Tesla Cybertruck versi ‘kos rendah’ berjaya dicipta. Bukan itu sahaja, mereka juga turut menggunakan rim dengan logo Tesla untuk kelihatan lebih mirip.

Meskipun tampil dengan rekaan yang ‘unik’, model ini berjaya mendapat perhatian ramai untuk mendapatkannya walau bagaimanapun Youtuber Pushka Garazh mengatakan model kereta ini hanya digunakan sebagai projek DIY mereka dan bukan untuk dijual. Anda boleh tonton video di bawah untuk mengetahui dengan lebih lanjut bagaimana model Tesla Cybertruck versi Rusia ini dihasilkan.

Agak menarik untuk menyaksikan apa reaksi Elon Musk mengenai projek kumpulan dari Rusia ini. Sekali lagi, Tesla Cybertruck memperoleh publisiti selepas projek ini tular seluruh dunia.

Kami kongsikan kepada segalanya yang anda perlu tahu mengenai Tesla Cybertruck dan bagaimana trak yang hadir dengan rekaan unik ini berjaya menambat hati orang ramai. Klik pautan di bawah untuk bacaan lanjut.

Cermin Retak Sewaktu Pelancaran Tesla Cybertruck Sekadar Gimik Daripada Elon Musk?

2 Sebab Tesla Cybertruck Berjaya Terima 200,000 Tempahan Dalam Tempoh Tiga Hari

LEGO Sindir Tesla Cybertruck Dengan Jaminan Cermin ‘Kalis Retak’


Tesla Dalam Proses Membina Kilang Di China

Disaat Amerika sedang mengalami perang dagangan bersama China, CEO Tesla iaitu Elon Musk memilih altenatif sebaliknya dengan membuka kilang Tesla di Shanghai, China.

Kilang yang bakal dibuka ini bakal membolehkan Tesla menghasilkan sebanyak 500,000 kereta sepanjang tahun serta memfokukan kepada kereta dengan harga terendah Tesla iaitu Model 3. Tesla Model 3.

Aiming to finish initial construction this summer, start Model 3 production end of year & reach high volume production next year

Menariknya, pembukaan kilang ini bakal meningkatkan pengeluaran Tesla serta meningkatkan pengeluaran Tesla sebanyak lima kali ganda berbanding kilang Tesla di Amerika Syarikat. Pembukaan kilang Tesla di China juga secara tidak langsung bakal membuka peluang dan pasaran syarikat ini di negara dengan jumlah potensi pembeli yang ramai.

Selain itu, difahamkan pembukaan kilang Tesla di China juga dilihat sebagai langkah awal Tesla bagi menangani kebanjiran kereta dengan teknologi EV di negara tersebut tidak lama lagi.

#RealDeal. Nak dapatkan handphone power 8GB RAM + 128GB Storage? Jom tonton video ini.


Berminat Untuk Menambah Pengeluaran Kereta, Tesla Bakal Mendapatkan Syarikat Automotif Jerman

Di awal minggu ini, disahkan Tesla Model S secara rasminya telah dijual di Malaysia dibawah edaran Greentech Malaysia. Melihat kepada permintaan yang tinggi model kereta keluaran mereka di serata dunia, Tesla pada hari ini mengesahkan mereka bakal mendapatkan sebuah syarikat kejuteraan automotif jerman iaitu Grohmann Engineering.

Sesuai dengan misi mereka untuk menyediakan sebuah kereta elektrik dengan harga berpatutan, mendapatkan Grohmann Engineering bakal memberikan mereka peluang untuk merelisasikannya berdasarkan jumlah pengeluaran unit yang banyak.

Elon Musk yang sememangnya popular dengan idea kretif dan inovasi menyifatkan mendapatkan Grohmann Engineering sebagai ‘machine that builds the machine’ dimana merupakan langkah buat Tesla untuk meningkatkan bukan sahaja kuantiti malah kualiti model kereta yang dihasilkan. Cool!

Berdasarkan permintaan tinggi daripada U.S dan serata negara lain, dijangka Grohmann engineering bakal membantu syarikat Tesla untuk meningkatkan pengeluaran daripada 100,000 unit kepada 500,000. Kemungkinan juga kita akan lebih mudah dapat melihat model kereta Tesla di atas jalan raya di Malaysia.

Dalam pada itu, Syarikat Tesla juga terlibat di dalam pelaburan sebanyak $2.6 Billion bersama syarikat SolarCity yang juga memiliki CEO yang sama iaitu Elon Musk. Gabungan kedua-dua syarikat ini bakal menyediakan sebuah panel solar serta ‘powerbank’ terbaik buat kelengkapan elektrik rumah.


Alden Ehrenreich Dipilih Sebagai Watak Han Solo Untuk Filem Terbaru Star Wars

Saya yakin ramai daripada anda sudah menonton Filem Star Wars: The Force Awakens. Seperti yang kita ketahui, watak Han Solo yang dilakonkan  oleh Harrison Ford telah berakhir berikutan kekejaman anaknya sendiri Kylo Ren. Maaf, atas spoiler filem ini buat mereka yang belum menonton.

Lucasfilm tidak menunggu lama untuk mengumumkan filem terbaru mereka iaitu Star Wars: Rogue One yang bakal ditayangkan pada 16 Disember 2016 ini. Dikhabarkan filem ini merupakan kesinambungan diantara Star Wars: Episode III – Revenge of the Sith dan Star Wars: Episode IV – A New Hope.

Teka teki tentang siapa yang akan melakonkan watak Han Solo yang pastinya lebih muda akhirnya terjawab apabila Lucasfilm mengumumkan Alden Ehremreich bakal melakonkan watak penting ini.

Pelakon berusia 26 tahun ini yang sebelum ini popular  dengan filem Tetro dan Beautiful Creatures bakal menggalas tugas yang sangat berat apabila terpaksa berdepan dengan harapan peminat yang mengharap lakonanan setanding Harrison Ford.

Selain itu, dikhabarkan Princess Leia dan Darth Vader juga bakal membuat penampilan untuk filem ini tetapi masih belum dipastikan kesahihannya. Adakah Star Wars akan memperlihatkan dua watak penting ini di dalam trailer terakhir mereka sepertimana Marvel lakukan pada watak Spider-Man? Sama-sama kita nantikan.


Tesla Design Studio Menghasilkan Powerbank Dengan Rekaan Minimalis

Kepada kipas susah mati Tesla, jika anda kurang kemampuan untuk membeli kereta Tesla Roadster, jangan risau anda mungkin boleh beli powerbank mereka. Terkini Tesla Design Studio telah mengeluarkan powerbank yang diilhamkan oleh Tesla supercharger monument. Dengan reka bentuk berwarna hitam dan perak powerbank ini turut di lengkapi dengan kabel lighting Apple dan mikro USB yang boleh buka. Malahan, powerbank ini mempunyai penunjuk bacaan status pengecasan untuk memberitahu anda apabila kapasiti 3350mAh apabila penuh.

Jika anda peminat Elon Musk anda boleh membeli powerbank berharga $45 (RM187.26) di laman web Tesla sekarang.


Tesla Dilaporkan Menjual Kereta Yang Rosak Secara Haram

Disebalik kejayaan Elon Musk dalam melancarkan roket Space X dalam misi untuk menghantar Tesla Roadster ke Planet Marikh, Tesla baru-baru ini telah dilada krisis terbaru. Berdasarkan laporan Tesla dikatakan telah menjual kereta buatan mereka yang rosak secara haram dengan harga yang lebih rendah.

Difahamkan penjualan kereta secara haram ini dibuat untuk menghabiskan stok Tesla yang mereka gagal untuk  tunaikan buat mereka yang menempah model awal mereka. Pihak Tesla turut mengatakan kereta yang dijual bukanlah kereta yang rosak sebaliknya merupakan kereta terpakai.

Lebih parah, dikatakan Tesla Cloud telah digodam oleh penggodam serta syarikat ini terpaksa menanggung kerugian terbesar mereka sepanjang sejarah. Setakat ini aktiviti haram yang dilakukan Tesla ini masih lagi di dalam siasatan.

Diharap kontroversi ini tidak menghalang Tesla untuk menjadi syarikat automotif terunggul seperti yang diharapkan Elon Musk.


Tesla Diminta Panggil Semula 158,000 Buah Kereta Kerana Isu Keselamatan

Pada awal bulan Januari yang lalu, nilai pasaran saham Tesla telah membantu Elon Musk untuk dinobatkan sebagai manusia terkaya di dunia setelah berjaya memintas pengasas Amazon, Jeff Bezos.

Walaupun jenama Tesla dikenali sebagai pioneer dan berpengalaman di dalam industri kereta elektrik, sebahagian model-model kereta mereka mempunyai masalah-masalah major yang boleh menganggu pemanduan kereta tersebut.

Paling terbaru model-model kereta buatan Tesla antara tahun 2012 sehingga 2018 yang mempunyai masalah kegagalan skrin digital untuk berfungsi yang boleh menyebabkan isu keselamatan kepada para pengguna.

National Highway Traffic Safety Administration (NHTSA) telah menghantar surat rasmi kepada Alan Prescott, Naib Presiden Penasihat Umum Undang-Undang di Tesla dan mereka perlu membalas semula surat tersebut selewat-lewatnya pada 27 Januari 2021.

Di dalam surat tersebut, pihak NHTSA menyatakan kegagalan unit konsol media atau media-console units (MCU) adalah ‘kecacatan yang berkaitan dengan keselamatan kenderaan bermotor’ kerana ia melibatkan pelbagai masalah keselamatan kepada pengguna seperti –

Model-model kereta Tesla yang perlu dipanggil semula ialah Sedan Model S yang dibina antara tahun 2012 dan 2018 serta SUV Model X dari 2016 hingga 2018. Kedua-dua model kereta ini dilengkapi dengan pemprosesan Nvidia Tegra 3 dengan peranti memori flash bersepadu sebesar 8GB.

Setiap MCU dipasang cip ini dengan jangka hayat penggunaannya kira-kira selama 10 tahun. Sebahagian ruang simpanan memori akan digunakan setiap kali kereta dihidupkan dan setelah kereta berusia lima ke enam tahun, ia mula gagal berfungsi apabila kapasiti ruangan tersebut sudah penuh.

Difahamkan Tesla telah membuat beberapa siri kemas kini-melalui-udara (over-the-air update) untuk mengurangkan beberapa masalah yang berlaku tetapi pihak NHTSA mengatakan ia tidak mencukupi untuk menangani masalah tersebut.

Semoga pihak Tesla memberikan maklum balas secepat mungkin mengenai isu ini kerana ia akan menjejaskan reputasi sebagai pioneer pengeluar kereta elektrik terbesar dunia.

Tahukah anda Elon Musk bukanlah pengasas sebenar Tesla? Baca artikel yang kami pernah kongsikan untuk tahu kisah sebenar melalui pautan di bawah.

6 Fakta Yang Mungkin Ramai Tidak Tahu Mengenai Jenama Tesla

Elon Musk Pintas Jeff Bezos Untuk Jadi Manusia Terkaya Di Dunia Dengan Nilai RM789.26 Bilion

Hanya Kerana ‘Tweet’ Elon Musk, Saham Tesla Jatuh RM60 Bilion


Tesla Disaman Setelah Teknologi Pandu Sendiri Mengakibatkan Kemalangan

Sebut mengenai Tesla pasti ramai yang mengingatinya sebagai jenama kereta yang penuh dengan teknologi melibatkan pandu sendiri serta penawaran kereta elektrik tanpa bahan api.

Disebalik kekaguman orang ramai terhadap jenama ini, nampaknya jenama ini tidak dapat lari daripada kesilapan setelah Tesla Model X terlibat dalam kemalangan sewaktu seorang pengguna yang merupakan Walter Huang selaku jurutera Apple menggunakan teknologi pandu sendiri.

BREAKING NEWS: Tesla hit with lawsuit by family of Walter Huang, Apple Engineer who died last year when autopilot in Model X steered him into a traffic barrier Southbound 101 in Mountain View. #ABC7now pic.twitter.com/1cEql1vllc

Insiden kematian ini telah mendesak keluarga Walter Huang untuk menfailkan saman terhadap Tesla diatas teknologinya yang gagal. Menurut Elon Musk, kemalangan tersebut boleh dielakkan sekiranya para pemandu lebih peka terhadap apa yang berlaku di atas jalanraya. Malah, Tesla Model X turut mengeluarkan signal kepada pemandu sebelum pelanggaran berlaku.

Berikutan insiden ini, Tesla telah mengeluarkan kemaskini buat kereta keluarannya untuk mengingatkan pemandu untuk lebih peka diatas jalanraya. Tesla turut memberi penekanan yang lebih dalam menawarkan pengalaman pandu sendiri yang lebih baik seiring dengan penawaran teksi pandu sendiri menjelang 2020.


Tesla Kembali Lancarkan Kereta Model S Dan Model X Dengan Nafas Baru

Pada tahun 2019, Elon Musk pernah membalas beberapa ciapan di mana Tesla tidak mempunyai apa-apa perancangan untuk mengubah reka bentuk luaran dan dalaman kereta Model S dan Model X pada masa akan datang.

Tetapi pada awal pagi ini, Tesla telah berkongsi di laman web rasmi yang mana kereta Model S dan Model X telah diberikan nafas baru setelah hampir 9 tahun kedua-dua model tersebut berada di pasaran.

There is no “refreshed” Model X or Model S coming, only a series of minor ongoing changes. Most significant change in past few years was to use high efficiency Model 3 rear drive unit as S/X front drive unit. That went into production 3 months ago.

Mari kita lihat penambah baikkan yang telah dibuat untuk kedua-dua buah model kereta ini.

Model S terbaru ini mempunyai reka bentuk luaran yang diperbaharui, ruangan dalam kabin yang lebih ringkas dan pilihan powertrain lebih berkuasa yang membolehkan kereta bergerak sekurang-kurangnya 836km dan boleh memecut dari 0 hingga 96km/j dalam masa kurang dari dua saat dengan sekali caj sahaja.

Tesla menyatakan Model S terbaru ini ‘pengeluaran kereta mempunyai pecutan terpantas yang pernah dibuat’ oleh mereka.

Model kereta baru ini tidak mempunyai perbezaan yang ketara pada bahagian luar kereta, tetapi pada bahagian ruang dalam kabin kelihatan lebih minimal dan bersih.

Ia turut menggunakan skrin infotaimen 17 inci yang mempunyai resolusi 2200x1300px dengan warna lebih cerah dan responsif. Kereta ini juga menggunakan butterfly steering wheel yang pernah digunakan pada model Roadster Concept.

Model S ditawarkan dengan tiga varian yang berbeza. Harga yang ditawarkan bermula dari USD79,990 (RM323,599) untuk varian ‘Long Range’ yang boleh dipandu dengan jarak sejauh 663km, USD119,000 (RM481,414) untuk varian ‘Plaid’ yang boleh memecut 96km/j dalam 2 saat atau USD139,000 (RM562,324) yang mempunyai kapasiti bateri cukup besar untuk begerak sejauh 836km.

Model X yang baru masih mengekalkan reka bentuk luaran yang sama tetapi pada ruangan dalam kabin ia menggunakan rekaan sama seperti Model S. Ia dilengkapi dengan skrin infotainmen, butterfly steering wheel dan juga skrin untuk penumpang di belakang.

Model X turut ditawarkan dengan tiga varian yang berbeza. Harga yang ditawarkan bermula dari USD89,990 (RM364,054) untuk varian ‘Long Range’ yang boleh dipandu dengan jarak sejauh 579km dengan kelajuan maksimum 249km/j, USD119,000 (RM481,414) untuk varian ‘Plaid’ yang boleh memecut 96km/h dalam 2.5 saat.

Plaid Model S ships next month pic.twitter.com/HFUPTnQiPB

— Elon Musk (@elonmusk) January 28, 2021

Menurut Elon Musk menerusi ciapannya, Model S varian ‘Plaid’ sedang dalam produksi dan pelanggan bakal menerimanya pada bulan Februari nanti. Model S varian ‘Plain+’ pula akan diterima oleh pelanggan pada lewat tahun 2021. Manakala untuk Model X, ia dijangkakan bakal menemui pelanggan pada April 2021.

Baca lagi artikel terbaru mengenai isu-isu ‘hangat’ yang berlaku sepanjang minggu ini melalui pautan di bawah.

Umpama ‘Godzilla Vs Kong’, Kemalangan Dua Kereta Ini Menjadi Bualan Para Netizen

Mirip Aksi Fast & Furious, 17 MPV Polis Kejar Suspek Pandu Toyota Altis Secara Berbahaya

Ibu Diugut Anak Sendiri, Serahkan ‘Fortuner’ Yang Dibeli Atau Bayar Sewa RM57,629


Tesla Mahu Bangunkan ‘Power Bank’ 100MW Gergasi Di Indonesia

Beberapa hari lalu heboh dalam kalangan peminat teknologi kereta elektrik apabila menerima berita Tesla telah menghantar pelan pelaburan di Indonesia baru-baru ini.

Timbalan Ketua Koordinasi Pelaburan dan Perlombongan Indonesia, Septian Hari Seto mengesahkan Tesla telah menghantar pelan pelaburan untuk membangunkan bekalan bateri EV di negara mereka.

Menurut Septian, Tesla berminat untuk membangunkan Energy Storage System (ESS) atau sistem penyimpanan tenaga dalam skala yang besar. ESS dapat menggantikan stesen janakuasa kerana bateri yang ada pada ESS dapat dicas semula untuk menampung keperluan elektrik.

“ESS ini sebenarnya seperti bateri power bank, tetapi dalam skala yang besar. Kapasitinya dapat menyimpan puluhan mega watt bahkan hingga 100 megawatt.

“Tesla telah menunjukkan kejayaan mereka membangunkan sistem seperti ini di Australia dan menggabungkan ESS dengan tenaga baru boleh diperbaharui,” kata beliau.

Septian mengatakan walaupun permintaan untuk sistem ESS cukup tinggi dari pelbagai negara lain, Tesla tetap menunjukkan minat mahu bekerjasama dengan Indonesia.

“Mereka ingin bekerjasama dengan kita kerana mereka melihat Indonesia sebagai sebuah negara kepulauan yang memiliki banyak bahan mentah yang boleh diperbaharui. Tenaga ini dapat bergabung dengan teknologi ESS mereka dan memberikan manfaat maksimum kepada orang ramai,” katanya.

Wakil Tesla dan wakil kerajaan Indonesia akan meneruskan rundingan pada sekitar minggu ini secara virtual. Sekiranya rundingan mereka mencapai kata sepakat, kita bakal melihat Indonesia bakal menjadi sebuah negara pembekal bateri EV terbesar di Asia Tenggara.

Baca lagi artikel mengenai Tesla yang pernah kami kongsikan sebelum ini melalui pautan di bawah.

Tesla Kembali Lancarkan Kereta Model S Dan Model X Dengan Nafas Baru

6 Fakta Yang Mungkin Ramai Tidak Tahu Mengenai Jenama Tesla

Hanya Kerana ‘Tweet’ Elon Musk, Saham Tesla Jatuh RM60 Bilion


Tesla Membuka Kedai Atas Talian Di Amazon Store

Berjaya menawarkan kereta elektrik yang mengugumkan berjaya membuatkan orang ramai teruja serta menjadi peminat kepada jenama dibawah kendalian Elon Musk ini.

Melihat kepada jumlah peminat jenama ini yang semakin meningkat, Tesla nampaknya telah mula mengeluarkan beberapa aksesori buat para peminat dan menariknya Tesla telah mula membuka kedai atas talian di Amazon Store yang membolehkan orang ramai membeli dengan mudah.

Berdasarkan pemerhatian kami, para pengguna berpeluang mendapatkan beberapa aksesori daripada Tesla melibatkan mug, model diecast kereta Tesla, casing iPhone, hoodie serta topi. Sekiranya anda seorang peminat Tesla dan mahu mendapatkan barangan rasmi Tesla anda boleh dapatkannya secara terus disini.


Tesla Mendedahkan Gambaran Pikap Trak Elektrik Mereka

Selepas mengumunkan kereta elektrik terpantas di dunia iaitu Roadster, Tesla akan menghasilkan pikap trak elektrik yang menawarkan dengan rekaan dua dalam satu.

Menurut Elon Musk, pesaing Tesla buat masa sekarang ialah Ford F-150. Dengan mengfokuskan pikap trak yang boleh mengangkut pikap trak, Tesla juga menyediakan kenderaan rekaan yang hampir serupa dengan semi trak, ia juga dapat meningkatkan penggunaan trak pada pengguna. Kenderaan ini juga dilengkapi set katil besar dengan set axle belakang yang memberikan rekaan futuristik dan membolehkannya melakukan tugasan berat yang amat meyerupai model persaingnya.

Buat masa sekarang tiada lagi harga jualan ditetapkan lagi oleh pihak Tesla’s terhadap model pikap trak elektrik ini.


Tesla Mengeluarkan Papan Luncur Premium Edisi Terhad

Jika sebelum ini Tesla komited dalam mengeluarkan kereta elektrik berkuasa tinggi, pada minggu ini Tesla lari daripada kebiasaan dalam mengeluarkan papan luncur edisi terhad. Menariknya, papan luncur ini ditawarkan dengan harga $1,500 (~RM6097.50) ini telahpun habis dijual di laman web Tesla.

Papan luncur keluaran Tesla ini hadir dengan dua warna iaitu hitam dan merah dengan kolaborasi bersama Lost Surfboards dan Matt ‘Mayhem’ Biolos. Penggunaan gabungan dua jenis material warna antara yang membuatkan papan luncur ini tampil lebih premium.

Difahamkan hanya 200 unit papan luncur ditawarkan sempena pengeluaran pertama ini. Setakat ini papan luncur ini sudahpun habis dijual di laman web Tesla dan kemungkinan bakal ditawarkan semula pada masa akan datang.


Tesla Model 3 Dinobat Kereta Terbaik Pilihan Pengguna Di Amerika Syarikat

Sama ada para pengguna membeli oleh sebab model kereta ini dijana dengan kuasa elektrik mahupun kagum terhadap kemajuan Tesla dan inovasi Elon Musk, Tesla Model 3 berjaya membuktikan kereta ini menerima jumlah maklum balas tertinggi berbanding kereta lain di Amerika Syarikat.

Berdasarkan laporan daripada Consumer Reports, model ini berjaya mencatatkan jumlah maklum balas positif sebanyak 92% mengalahkan beberapa model sedan yang lain seperti Audi A4 dan BMW 3 Series.

Lebih hebat, 92% daripada pengguna Tesla Model 3 memaklumkan mereka sangat berpuas hati dengan pilihan yang dibuat serta tidak kisah untuk mendapatkannya. Model sedan daripada Tesla ini mula ditawarkan pada tahun 2017 dan dijual dengan harga $35,000 (RM142,621.50) sehingga $45,000 (RM183,370.50).

Looks like this can be fixed with a firmware update. Will be rolling that out in a few days. With further refinement, we can improve braking distance beyond initial specs. Tesla won’t stop until Model 3 has better braking than any remotely comparable car.

Apa yang membuatkan model daripada Tesla sering menerima maklum balas positif daripada pengguna adalah disebabkan Elon Musk sendiri yang cakna dengan perubahan dan masalah yang berlaku terhadap produk penggunanya. Berikut merupakan tweet daripada Elon Musk mengenai masalah Tesla Model 3 yang mampu diselesaikan hanya melalui kemaskini firmware.


Alex Turner Kejutkan Peminat Dengan Gaya Imej Terbaru

Peminat setia Arctic Monkeys pasti akan mengikuti perkembangan terbaharu kumpulan tersebut, baik dari menonton lagu baharu daripada rakaman album hingga ke persembahan secara langsung. Semalam vokalis kumpulan tesebut mengejutkan peminat-peminat dengan imej terbaharunya.

Alex Turner yang tampil di salah sebuah program bual bicara yang terkenal di Amerika yang begitu santai mendendangkan ‘Ultracheese’ dengan berimej botak. Pastinya timbul sedikit kekesalan dalam kalangan peminat yang menyukai imej beliau berambut panjang dengan penampilan baharunya kini. Berikut kami sertakan sekali video dendangan ‘Ultracheese’ untuk hiburan anda.


Tesla Mula Aktifkan Kamera Untuk Pantau Pemandu Yang Guna ‘Auto-Pilot’

Fungsi auto-pilot yang ada pada kereta-kereta Tesla memang memudahkan pengalaman pemandu semasa membawa kenderaan. Namun, beberapa insiden kemalangan disebabkan fungsi tersebut diaktifkan telah menyebabkan kebimbangan orang ramai.

Terbaharu, Tesla memutuskan untuk mengaktifkan kamera dalam kereta yang dipasang pada Model 3 dan Model Y untuk memantau pemandu semasa sistem auto-pilot diaktifkan.

Well well well. Look what we have here. pic.twitter.com/BakZlRfDFz

— Whole Mars Catalog (@WholeMarsBlog) May 27, 2021

Dalam kemas kini perisian terbarunya, Tesla telah mengaktifkan kamera yang diletakkan pada beberapa bahagian dalam keretanya untuk mengesan pemandu semasa kenderaan berada di dalam fungsi auto-pilot.

Kamera tersebut diletakkan di atas cermin pandang belakang bertujuan untuk merakam situasi yang tidak disedari oleh pemandu. Ia lengkap dengan pelbagai sensor yang berhubung pada beberapa bahagian kereta terutama pada stereng pemandu.

Menurut Tesla, mereka menggunakan sistem data closed loop, di mana setiap imej yang dirakam oleh kamera tidak boleh meninggalkan kereta. Sistem tidak dapat menyimpan atau menghantar maklumat kecuali fungsi perkongsian data diaktifkan.

Keputusan untuk mengaktifkan kamera dalaman dibuat setelah banyak kemalangan yang melibatkan kenderaan Tesla berlaku apabila fungsi auto-pilot diaktifkan dan pemandu tidak berwaspada dengan keadaan sekeliling.

China telah menghalang kereta jenama Tesla daripada memasuki mana-mana kawasan premis kerajaan kerana bimbang dengan kamera yang ada pada kenderaan tersebut.

Kerajaan China Halang Kereta Tesla Masuk Kawasan Premis Kerajaan

Elon Musk Sangkal Dakwaan Mangsa Maut Akibat Guna Fungsi ‘Auto-Pilot’


Tesla Mula Buka Beberapa Tawaran Kerja Sempena Operasi Rasmi Di Malaysia Kelak

Selepas beberapa minggu Tengku Zafrul mengesahkan Tesla bakal beroperasi di Malaysia kelak, laman carian kerja jenama kereta elektrik itu dikemas kini dengan menawarkan beberapa jawatan kosong di Kuala Lumpur.

Menerusi tinjauan awal, terdapat kira-kira sembilan jawatan yang terdiri daripada pelbagai bidang seperti sumber manusia, jurutera & teknologi maklumat, operasi & sokongan bisnes, jualan & sokongan pelanggan dan pemaju projek ‘Home Charging‘ mereka.

Selain di halaman rasmi Tesla, jawatan kosong ini juga ditawarkan melalui portal Linkedin Tesla yang dapat memudahkan pengguna portal carian kerja itu membuat permohonan.

Penawaran jawatan-jawatan kosong ini bagi memastikan operasi di Malaysia dapat berjalan lancar, lebih-lebih lagi penerimaan prospek pelanggan terhadap jenama Tesla semakin baik dan meluas.

Tesla meruppakan pemohon pertama inisiatif BEV Global Leaders MITI, yang mungkin memberikan beberapa konsesi pada keperluan tertentu seperti AP francais.

Syarikat yang diketuai oleh Elon Musk itu tidak bekerjasama dengan mana-mana rakan kongsi pegangan saham di mana-mana negara tempat ia beroperasi, dan pegangan saham Tesla Sdn Bhd dimiliki sepenuhnya oleh Tesla International BV.


Tesla Mula Menawarkan ‘Model 3’ Dengan Versi Mampu Milik

Menyebut tentang Tesla mungkin ramai daripada anda yang cukup tahu dengan syarikat kereta elektrik Elon Musk. Berjaya menawarkan rangkaian kereta yang pantas dan efisien dalam penggunaan elektrik antara yang membuatkan Tesla mendapat pujian daripada orang ramai.

Terbaru, menerusi misi untuk menawarkan lebih banyak kereta elektrik kepada orang ramai, Tesla melalui Model 3 selaku model yang disasarkan buat golongan pertengahan sedia menawarkan Tesla Model 3 dengan versi yang lebih mampu milik.

Melalui versi terbaru ini, Tesla Model 3 masih mampu memecut 0 ke 96.5km/j dalam jangka masa 5.6 saat sahaja dan mampu mencapai kelajuan maksimum 201km/j. Agak pantas bukan?

Tesla Model 3 spesifikasi yang lebih rendah ini sedia ditawarkan pada harga $35,000 berbanding versi asalnya iaitu $45,000. Penjimatan ini sekaligus bakal menarik perhatian ramai khususnya mereka yang berada di Amerika Syarikat untuk mendapatkannya.

Costs $35k after federal & state tax rebates in California, but true cost of ownership is closer to $31k after gas savings

— Elon Musk (@elonmusk) October 18, 2018

Agak-agak, berapakah harga Tesla Model 3 versi terbaru ini apabila mula dibawakan ke Malaysia?


Tesla Mula Menyiasat Punca Letupan Kereta Di China

Sebuah kejadian yang jarang berlaku di negara luar nampaknya terjadi di China apabila kereta berjenama Tesla secara tiba-tiba terbakar serta menghasilkan letupan di sebuah tempat meletak kenderaan di Shanghai.

Punca letupan ini setakat ini masih belum diketahui. Lebih ironi, letupan tersebut berlaku disaat bateri kereta tidak dicas yang secara tidak langsung bakal tidak memberi riaksi kepada pembakaran.

Menurut Tesla, penggunaan kereta elektrik dianggarkan 10 kali lebih selamat berbanding model kereta biasa. Sebelum ini model kereta Tesla pernah terlibat dengan kebakaran namun ianya berlaku sewaktu pelanggaran.

Berikutan insiden ini, Tesla dengan cepat memilih untuk menyiasat punca letupan ini. Insiden seperti ini pastinya menggugat kepercayaan orang ramai untuk mendapatkan Tesla. Lebih-lebih lagi di negara China dimana 20% daripada keuntungan mereka daripada negara tersebut.


Tesla Mula Terima Bitcoin Sebagai Kaedah Pembayaran

Pada awal bulan Februari lalu, Tesla telah membuat pelaburan besar pada kriptowang bitcoin yang berjumlah $1.5 bilion (RM6.09 bilion) sebagai sebahagian aset untuk syarikat tersebut.

Terkini, Elon Musk telah mengesahkan kereta Tesla boleh dibeli menggunakan kriptowang bitcoin menerusi satu ciapan di Twitter. Syarikat tersebut hanya menggunakan perisian ‘internal & open source’ dan mengendalikan nod Bitcoin secara langsung.

Tambah Elon Musk lagi, setiap bayaran kriptowang Bitcoin yang diterima akan disimpan sebagai Bitcoin, mereka tidak akan menukarnya menjadi mata wang fiat.

Buat masa ini pembayaran menggunakan kriptowang Bitcoin hanya ditawarkan pada pasaran Amerika Syarikat sahaja. Tesla bakal memperluaskan penerimaan kriptowang Bitcoin dari negara-negara lain sekitar tahun ini.

Pay by Bitcoin capability available outside US later this year

Di penghujung bulan Februari, beberapa penganalisa memaklumkan Tesla kini sudah berjaya mengaut keuntungan sebanyak $1 bilion (RM4.04 bilion) hasil pembelian bitcoin sewaktu harga lebih rendah.

Nampaknya kita dapat jangkakan Tesla bakal menggandakan keuntungan lebih tinggi setelah mula menerima kriptowang Bitcoin sebagai salah satu kaedah pembayaran.

Awal bulan Februari lalu, Tesla telah membuat pelaburan besar pada kritowang bitcoin yang berjumlah $1.5 bilion (RM6.09 bilion).

Baru Sahaja ‘Melabur’ RM6.09 Bilion, Tesla Dijangka Terima Bitcoin Sebagai Tukaran Pembelian Kereta

Hampir Sebulan Melabur, Tesla Berjaya Raih Keuntungan Hampir RM4 Bilion Melalui Bitcoin


Tesla Mungkin Bakal Melucutkan Jawatan Elon Musk

Sekiranya anda berpendapat syarikat yang anda bangunkan sejak daripada awal mampu memberi jaminan kepada anda, andaian anda mungkin silap.

Mula dibangunkan sejak 2004, Elon Musk yang merupakan CEO dan chairman Tesla merupakan individu yang bertanggungjawab membangukan syarikat automotif ini.

Sepajang perjalanan membangunkan syarikat ini Tesla telahpun menerima pelbagai penghormatan daripada orang ramai serta berjaya mengubah industri kereta elektrik dunia.

Dalam pada itu, sejak mula menandatangani kontrak 10 tahun sebagai CEO Tesla, segalanya berubah buat Elon Musk dan Tesla. Syarikat automotif ini seling terpalit dengan isu dalam menyiapkan model kereta terbaru seperti yang dijanjikan. Tidak dilupakan juga sistem pandu sendiri yang gagal berfungsi dengan baik sekaligus mengakibatkan kemalangan lalu lintas.

Berdasarkan insiden yang berlaku, 12  individu yang merupakan lembaga pengarah Tesla bakal menentukan nasib Elon Musk sebagai chairman Tesla. Difahamkan isu pengguguran ini dibuat untuk membolehkan Elon Musk memfokuskan tugasnya sebagai CEO sahaja tanpa perlu melibatkan chairman.

Nasib Elon Musk bakal ditentukan pada Jun 2018 ini apabila mesyuarat ahli lembaga pengarah Tesla dibuat. Meskipun beliau digugurkan jawatan chairman, jawatan beliau sebagai CEO masih lagi dikekalkan. Apa yang pasti, individu yang bakal memegang jawatan ini sekiranya Elon Musk digugurkan jawatan pastinya mempunyai harapan yang tinggi daripada orang ramai.


Elon Musk Umumkan Tesla Roadster, Kereta Elektrik Terpantas Pernah Dihasilkan

Sekiranya sedekad lalu idea untuk menghasilkan kereta berkelajuan tinggi dan dijana dengan kuasa elektrik dianggap tidak releven, kini tidak lagi. Semuanya atas hasil usaha Elon Musk bersama pasukan Tesla untuk menjayakan misi kereta elektrik khusus buat semua pengguna.

Pada kali ini, Elon Musk tidak lagi mengumumkan kereta mampu milik seperti sebelumnya namun mengumumkan kereta sukan elektrik, Tesla Roadster. Sebuah kereta sukan elektrik yang hadir dengan kelajuan 0-97 km/h dalam jangka masa 1.9 saat sahaja.

Stereotype pengguna yang berpendapat kereta elektrik tidak mampu meluncur laju mungkin perlu diubah setelah Tesla Roadster berjaya mencatat kelajuan maksimum 402 km/h.

Memandangkan model ini berjaya membuatkan ramai yang terpukau dan kagum, pilihan syarikat ini untuk membuka laman pra-tempah bagi mendapat Tesla Roadster mungkin sebuah idea yang bijak. Ditambah pula dengan faktor Elon Musk yang dipercayai ramai, model ini berjaya menerima dana awal sebelum pengguna berpeluang memandunya sekitar 3 tahun lagi pada tahun 2020.

Tesla Roadster bakal mula dijual dengan harga $200,000 (RM831,100.00) manakala harga yang perlu dibayar untuk membuat pra-tempah Tesla Roadster adalah $50,000 (~RM207,775.00). Mungkin ini ‘mainan’ terbaru yang boleh ditempah buat mereka yang berada.


Tesla Roadster Yang Dihantar Menggunakan SpaceX Semakin Dekat Dengan Marikh

Sekiranya anda masih ingat sekitar Februari lalu Tesla menerusi roket tercaggih mereka, Space X Falcon Heavy telah berlepas dari Bumi untuk ke Planet Marikh.

Misi yang dibuat ini dijalankan bagi mengukur keupayaan Space Elon Falcon Heavy menempus angkasa serta menghantar Tesla Roadster ke planet tersebut buat pertama kali. Sembilan bulan berlalu, dan dikhabarkan kini Tesla Roadster semakin hampir dengan Planet Marikh.

Starman’s current location. Next stop, the restaurant at the end of the universe. pic.twitter.com/Ty5m8IjJpE

Untuk pengetahuan anda, Tesla bakal menghantar manusia yang juga merupakan hartawan Jepun ke bulan menerusi misi explorasi terbaru mereka. Jelas sekali, Elon Musk sangat komited dalam menawarkan misi ke angkasa buat orang ramai.

Baca lagi: Tonton Pelancaran Penuh SpaceX Falcon Heavy Ke Planet Marikh


Tesla ‘Rugi’ RM1.5 Juta Dalam Masa Satu Jam

Tesla sememangnya terkenal sebagai sebuah syarikat automotif yang futuristik dan menjadi harapan ramai untuk mengubah industri ini. Disebalik masyurnya syarikat ini, Tesla didapati masih gagal untuk peroleh keuntungan.

Berdasarkan laporan terbaru dariapda Bloomberg, Tesla pada ketika ini sedang beroperasi dalam aliran wang negatif dimana syarikat ini perlu berbelanja sebanyak $6,500 (~RM25,669) seminit. Lebih parah laporan kewangan syarikat ini menunjukkan Tesla gagal membuat keuntungan sepanjang 15 bulan terakhir.

Isu melibatkan kegagalan sistem autopilot Tesla serta beberapa insiden lain antara yang membuatkan syarikat ini di dalam bahaya dalam masa terdekat ini.

Meskipun telah menerima dana yang besar, Tesla difahamkan masih memerlukan sebanyak $2 billion lagi untuk melancarkan operasi sehingga akhir tahun ini. Nasib Elon Musk selaku chairman Tesla juga bakal ditentukan pada Jun ini sama ada beliau masih lagi memegang jawatan tersebut atau tidak.


Bagaimana Tesla SolarCity Telah Mengubah Sebuah Pulau Yang Dulunya Dijana Dengan Janakuasa Diesel

Projek Tesla SolarCity yang menelan belanja $2.6 Bilion telah berjaya diselesaikan sepenuhnya pada minggu ini. Sebagai sebuah syarikat yang cool dan inovatif, Tesla ternyata mempunyai cara tersendiri untuk meyambut berakhir projek SolarCity ini.

Projek Tesla SolarCity yang dipasang di sebuah pulau kecil di American Samoa yang dulunya bergerak dengan hasil janakuasa diesel kini telah beroperasi sepenuhnya menggunakan 5,328 solar panel daripada SolarCity dan Tesla, serta 60 Tesla Powerpacks untuk penyimpanan tenaga elektrik.

Apa yang lebih menarik SolarCity mampu menyediakan elektrik selama 3 hari dengan pengecasan selama 7 jam sahaja khas buat semua 600 pengguna pulau tersebut. Cool bukan?

Sesuai dengan hasrat Elon Musk untuk menyediakan tenaga yang tidak merosakkan alam sekitar, penggunaan Tesla SolarCity telah menjimatkan lebih  109,500 gallon diesel setiap tahun.

Berikutan kejayaan Tesla SolarCity di Pulau Tau di American Samoa, penyediaan SolarCity buat kegunaan rumah masih memerlukan kajian terperinci apatah lagi melibatkan efficiency tenaga elektrik. Dijangka Tesla akan menguji di beberapa tempat dahulu sebelum menyediakan Tesla Powerpacks untuk kegunaan harian di rumah. Good job Elon.


Alfa Romeo 1976 Milik ‘Muhammad Ali’ Dilelong

Lagenda tinju Muhammad Ali bukan sahaja dikenali dengan kehandalan dan ketangkasan dalam gelanggang tetapi beliau juga dikenali dengan cita rasa automotif yang hebat.

Salah satu kenderaan milik beliau yang menjadi sebutan hingga kini ialah sebuah Alfa Romeo 1976 berwarna perak dengan nombor pendaftaran ALIBEE2. Kereta ini akan dijual dalam satu acara lelongan Barrett-Jackson di Las Vegas tidak lama lagi. Barrett-Jackson ialah syarikat pengumpulan kereta-kereta antik bertapak di Arizona, Amerika Syarikat.

Kereta Alfa Romeo model Spider ini dilengkapi dengan tempat duduk kulit yang melambangkan imej dan kemegahan pasti sahaja membuatkan bakal pembida tidak sabar untuk menantikan acara tersebut untuk berlangsung.


Tesla Kini Tiba Di Malaysia Secara Rasmi Dengan Harga RM480,000

Nampaknya penantian untuk melihat model kereta Tesla di jalanan bakal berakhir. Sebuah kereta yang dikuasakan dengan kuasa elektrik, mempunyai kelajuan yang sangat baik, rekabentuk yang sexy serta hadir dengan teknologi autopilot.

Syarikat Greentech Malaysia dipilih sebagai pengedar rasmi jenama Tesla buat pasaran Malaysia. Tesla Model S dipilih sebagai model pertama yang dijual buat pasaran Malaysia dengan harga RM480,000.

Menjadi yang terawal di dalam kelompok sudah pastinya hadir dengan sedikit cabaran. Pengguna Tesla Malaysia perlu membayar sebanyak RM1,400 sebulan kepada Greentech Malaysia sepanjang 5 tahun (60 bulan) untuk mendapatkan akses pengecasan bateri di semua stesen pengesahan yang tersedia. Syukur, kos cukai jalan buat Tesla Model S cuma RM10.00 setahun.

Syarikat Petronas turut berjanji untuk menyediakan lebih banyak rangkaian stesen pengecasan bateri di dalam jangka masa 24 bulan ini. Tesla Model S memerlukan pengesahan daripada 15 minit sehingga 60 minit untuk satu pengecasan penuh sepanjang 420 km perjalanan.


‘Test Drive’ Ford Raptor Semasa PKP, MB Kedah Dikompaun RM1,500

Setelah hampir satu bulan lebih pihak polis membuka kertas siasatan bagi dakwaan Menteri Besar Kedah singgah ke pusat pameran dan jualan kereta untuk test drive pikap model Ford Raptor, akhirnya beliau telah dikompaun.

Menurut laporan Harian Metro, Muhammad Sanusi Md Nor sudah menjelaskan kompaun RM1,500 yang dikenakan ke atasnya melalui wakil di Pejabat Kesihatan Daerah (PKD) Kota Setar.

“(Notis) Diserahkan semalam, jumlah kompaun RM1,500 dan sudah dibayar di Kementerian Kesihatan Malaysia (KKM) Alor Setar.

“Saman oleh polis, bayar kepada KKM. Dibayar oleh seorang pegawai Menteri Besar,” kata Pegawai Khas Media Menteri Besar Kedah ketika dihubungi pihak Harian Metro.

Jurujual pusat pameran dan jualan kereta tersebut turut dikompaun pada jumlah yang sama dan kompaun tersebut telah dibayarkan oleh Menteri Besar Kedah sendiri.

Pada awal bulan Jun lalu, ada orang awam terserempak dengan Menteri Besar Kedah yang didakwa ketika itu sedang test drive pikap Ford Raptor di Autocity Juru, Pulau Pinang. Baca lebih lanjut melalui pautan di bawah.

Polis Buka Kertas Siasatan Dakwaan MB Kedah ‘Test Drive’ Ford Raptor Ketika PKP

Ford F-150 Raptor, Trak Pikap ‘Kayangan’ Yang Cecah Harga RM900,000 Di Malaysia


‘Test Kit’ COVID-19 Bermasalah Dari China Buatkan Jumlah Maut Di Sepanyol Meningkat

Di saat ratusan ribu penduduk di Sepanyol dan Republic Czech terdesak memerlukan bantuan bagi menangani wabak COVID-19, masih terdapat pihak dari China yang mengambil kesempatan dengan mengedarkan test kit COVID-19 yang bermasalah kepada dua negara ini.

Berdasarkan laporan yang dikongsikan VOA News, difahamkan sejumlah besar test kit yang diedarkan ke Sepanyol dan Republic Czech tidak dapat digunakan dengan baik untuk mengesan pesakit yang dijangkiti wabak COVID-19 ataupun tidak.

Lebih mengejutkan, jumlah test kit yang gagal berfungsi dianggarkan sekitar 80% daripada 150,000 unit yang diedarkan sekaligus membuktikan syarikat dari China ini seolah sengaja menawarkan test kit yang gagal berfungsi kepada orang ramai.

Difahamkan test kit COVID-19 yang ditawarkan sepatutnya mampu menunjukkan keputusan seawal 10 hingga 15 minit namun disebabkan test kit yang diedarkan gagal berfungsi, negara-negara ini terpaksa bergantung kepada keputusan pihak makmal yang menelan masa yang lebih lama untuk mengesahnya.

Untuk pengetahuan, sebanyak 100,000 test kit sudah dibayar kepada pihak China dengan harga mencecah $546,000 (RM2.37 juta) namun melihatkan kepada situasi yang berlaku sejumlah besar daripadanya gagal digunakan seolah membuatkan mereka terasa ditipu di saat mereka sedang memerlukan.

Setakat ini, Sepanyol mencatatkan lebih 56,000 kes COVID-19 dan dilaporkan lebih 4,000 maut membuatkan Sepanyol muncul negara kedua selepas Itali dengan jumlah kematian tertinggi di dunia disebabkan COVID-19.

Berdasarkan isu yang telah berlaku, syarikat Shenzhen Bioeasy Technology dari China ini bersetuju untuk menggantikan test kit yang baharu buat para pengguna di Sepanyol dan Republic Czech dalam usaha menangani wabak merbahya ini.

Warga China dilaporkan rai bebas COVID-19 dengan membuka semula pasar basah haiwan beberapa hari selepas ‘bebas’ wabak. Pilihan warga China untuk melancong semula turut mencetus panik di beberapa negara lain.

Warga China Rai Bebas COVID-19 Dengan Membuka Semula Pasar Basah Haiwan Eksotik

Bebas Daripada COVID-19, Pelancong China Sedia Untuk ‘Travel’ Semula Seawal April Ini

Baru Sahaja Umum Bebas COVID-19, China Terima 54 Kes Terbaru


‘Test Kit’ COVID-19 Dengan Pengesanan Sepantas 30 Minit Sedia Didapatkan Dengan Harga RM99

Pengumuman pelaksanaan Perintah Kawalan Pergerakan telah diumumkan oleh Perdana Menteri Tan Sri Muhyiddin Yassin mulai 18 Mac 2020 hingga 31 Mac 2020 semalam.

Hal ini adalah untuk membendung penularan wabak tersebut dan pastinya ramai yang berasa risau dan bimbang. Difahamkan, tidak lama lagi kit ujian COVID-19 akan dilancarkan di MyEG.

Menurut MyEG, kit ujian COVID-19 ini dibangunkan oleh syarikat diagnostik terkemuka dan telah diluluskan oleh pihak berkuasa kesihatan di China dimana kini ia digunakan secara meluas.

Untuk pengetahuan anda, kit ujian COVID-19 ini dapat mengesan jika anda dijangkiti virus COVID-19 dengan hanya mengambil masa dalam 30 minit. Harga untuk kit ujian ini adalah RM99 untuk satu kit dan RM990 untuk satu pek.

Jika anda ingin membeli test kit ini, anda boleh membuat pra-tempahan di sini. Cara penggunaan test kit tersebut boleh didapati di laman sesawang MyEG.

Anda boleh ikuti perkembangan lanjut tentang COVID-19 di The Vocket dengan klik pautan di bawah ini.

Wabak Merebak Terlalu Pantas, WHO Isytiharkan COVID-19 Sebagai Pandemik

Rakyat Malaysia Boleh Dipenjara Jika Langgar Perintah Kuarantin

Situasi Sebenar Khemah Saringan COVID-19 Di Malaysia Yang Ramai Tidak Tahu


Tetamu Kenduri Kahwin Terperangkap Di Rumah Pengantin Selama 35 Hari Akibat ‘Lockdown’

Tetamu majlis perkahwinan terperangkap di rumah pengantin perempuan selama 35 hari setelah India mengenakan perintah penguncian bagi mencegah wabak COVID-19.

Majlis resepsi perkahwinan di Bihar terganggu setelah perintah penguncian dikuatkuasakan dan telah memaksa semua perkhidmatan pengangkutan dihentikan.

Pernikahan itu diadakan di desa Mathia di daerah Champaran Timur, Bihar pada 20 Mac untuk merayakan perkahwinan pasangan Salma dan Abid, lapor Gulf News.

Ayah Salma, Anwarul Miyan, awalnya gembira dengan kehadiran lebih 30 orang tetamu yang tiba bagi meraikan majlis perkahwinan tersebut. Namun, pada hari ketika mana tetamu hendak pulang ke rumah, perintah penguncian dikenakan oleh Perdana Menteri Narendra Modi.

Tiada jalan lain buat para tetamu tersebut selain tinggal di rumah pengantin wanita kerana semua jenis perkhidmatan pengangkutan awam, dari kereta api ke bas, telah dihentikan.

Pasangan pengantin tersebut berharap bahawa perintah penguncian akan berakhir pada 14 April tetapi ia dilanjutkan sehingga 3 Mei.

Miyan turut mengakui bahawa dia kini menghadapi krisis kekurangan makanan. Sebelum ini, ketua kampung dan jiran telah banyak membantu dia. Namun sekarang, mereka tidak lagi dapat memberikannya bantuan seperti biasa.

“Kami memang terperangkap dalam situasi kritikal. Kami tidak tahu bagaimana mahu melayani tetamu yang terperangkap di rumah saya. Pada mulanya jiran dan anggota dewan kampung membantu saya, tetapi sekarang mereka menjauhkan diri dari saya,” kata Anwarul.

“Saya hanya dapat menyajikan makanan kepada tetamu sekali sehari,” tambahnya.

Masalah lain bagi para tetamu ini ialah pihak berkuasa tempatan di Bihar tegas melaksanakan perintah penguncian kerana jumlah kes COVID-19 yang meningkat dengan cepat di sana. Dalam masa 24 jam terakhir sebanyak 54 kes COVID-19 telah dilaporkan dari semua negeri menjadikan jumlahnya ialah 197.

Bimbang dengan keadaan ini, India telah memerintahkan tinjauan dari rumah ke rumah dari setiap kampung di 38 daerah di seluruh negeri semasa penguncian.

Untuk bacaan lanjut mengenai situasi COVID-19 di India, klik pautan di bawah.

Gelombang Baharu Kes COVID-19, Kerajaan India Buru Jemaah Tabligh

Kerajaan India Arah Hospital Asingkan Pesakit COVID-19 Muslim Dan Hindu

‘Lockdown’ Di India, Ibu Sanggup Redah Perjalanan 1,400KM Kerana Rindukan Anak


Tetamu Misteri Muncul Di Gambar Pengantin

Bagi pasangan yang sedang bercadang untuk melangsungkan perkahwinan tidak lama lagi, pastinya lokasi majlis menjadi salah satu pilihan. Ada yang selesa melangsungkan perkahwinan di rumah sendiri, ada yang lebih gemar memilih hotel atau dewan dan ada juga yang memilih tema yang lebih dekat dengan alam seperti di taman bunga atau di tepi pantai.

Bagi pasangan Lauren Ruff dan Erick Fix dari New Jersey, tetamu misteri ini bukan sahaja memberikan sentuhan magik pada gambar perkahwinan mereka sehingga ada yang menyangka ‘ini semua Photoshop’, malah menjadikan gambar ini viral di internet. Berita ini juga muncul di Yahoo! Screen. Saksikan lebih lanjut rentetan cerita magika mereka di web jurugambar Ian Christmann.

Anda ada pengalaman tetamu misteri seumpama ini ? Kongsikan bersama kami di The Vocket.

Sumber : ViralNova, Catalyst Photography


Tetamu Tinggalkan Sepapan Telur Ketika ‘Check-Out’, Pemilik Homestay Terkejut Jumpa Anak Itik

Memiliki kelengkapan lengkap menjadi keutamaan homestay lebih menjadi pilihan mereka yang sudah berkeluarga untuk menginap. Lantaran itu, sebelum dan selepas pelanggan menginap di homestay, pemiliki homestay akan memastikan homestay mereka bersih agar tetamu berasa selesa.

Terbaharu, seorang pengguna TikTok @zakaria_nazir yang merupakan seorang pemilik homestay telah berkongsi sebuah video dimana menemui sepapan telur yang ditinggalkan tetamunya di homestay miliknya.

Benda paling rare yang penah jadi sepanjang mengendalikan homestay😂 Ada kisah yang panjang di sebalik video yang pendek #homestay #pendang #kedah #itik #swipe

Apa yang mengejutkan adalah anak itik didapati menetas daripada telur tersebut. Pada awalnya, tetamunya telah meminta untuk dirinya untuk menyimpan telur tersebut kerana akan kembali untuk pertandingan memancing kelak tetapi dia terkejut apabila menghidu bau bangkai ketika masuk ke dalam rumah selepas satu minggu.

Rupa-rupanya anak itik telah menetas dan dia pun mengambil keputusan membawa anak itik itu ke rumahnya serta memaklumkan hal tersebut kepada tetamunya sebelum ini.

Perkongsian tersebut telah meraih perhatian ramai orang dan rata-rata netizen berasa pelik kerana telur terbabit menetas serta menjadi anak itik yang cukup sifat.

Para netizen turut berasa terhibur dengan perkongsian lelaki tersebut dan mengatakan ianya rezeki. Sekadar makluman, telur itik tersebut sebenarnya digunakan oleh tetamunya untuk dicampurkan dengan dedak digunakan sebagai umpan memancing.


‘Tetap Hero Dihati Kami’- Netizen Sayu Dan Beri Kata Semangat Selepas Ziyad Zolkefli Minta Maaf

Semalam, pingat emas yang diraih oleh Ziyad Zolkefli telah ditarik semula dan diberikan kepada atlet Ukrain, Maksym Koval selepas diprotes. Pihak Paralimpik Tokyo 2020 mengesahkan penyertaan Ziyad dibatalkan dalam acara lontar peluru lelaki F20 dan dikategorikan sebagai Did Not Start (DNS).

Lantaran itu, Ziyad telah meminta maaf kepada semua rakyat Malaysia di sebuah hantaran di Instagram miliknya sebentar tadi. Malah, beliau turut berterima kasih kepada semua rakyat Malaysia yang telah memberikan sokongan kepadanya.

Permohonan maaf Ziyad itu membuatkan netizen berasa sedih kerana Ziyad telah buat yang terbaik sehingga menang pingat emas semalam tetapi ‘dirompak’ begitu sahaja kejayaannya. Lihat ke ruangan komen, rata-rata netizen memberikan kata-kata semangat kepada Ziyad.

Bukan itu sahaja, para netizen juga berkata bahawa Ziyad tetap hero dimata rakyat Malaysia dan telah melakukan terbaik. Malah, rata-rata netizen berharap Ziyad tidak akan berputus asa dan akan bangkit selepas ini.

I hope Ziyad kuat. Semoga Allah kuatkan hati dia. I dont even know what to say. Malaysian will always remember on 31th August 2021 is the date that our hero have be unfairly loss his own effort to get gold. Such a shameful things #Paralympics have done. pic.twitter.com/pxqeJ1pUGT

— Cik haning 🇲🇾🇵🇸 (@nxhanx) September 1, 2021

There's no need to be sorry. You're already our CHAMPION ZIYAD! BREAKING THE WORLD RECORD PROVE YOU'RE THE REAL WORLD CLASS!!! We're so proud of you ♥ Tetap juara di hati rakyat Malaysia 🇲🇾✨ here I am always cheering and supporting you!#Paralympics #Tokyo2020 pic.twitter.com/vtSnV2DYNT

— Ash || 🇲🇾🇵🇸 (@nrashm) September 1, 2021

Ahhh.. sad nye 😭 Takpe ziyad. You're still our cham 💪🏼 https://t.co/hNSbf2aM6j

— Anieshahera (@anies_shahera) September 1, 2021

ziyad mintak maaf weh?!? for breaking world record 2 times and really killing it out there?!?? the only pihak yang kena mintak maaf sumpah the organisers and the paralimpic committee. shame on them and yeah absolutely shame on team ukraine for showing no sportsmanship

Untuk pengetahuan anda, Ziyad diprotes atlet Ukrain dimana Ziyad dikatakan lambat memasuki call room sebelum acara dimulai. Menurut laporan, atlet yang terlambat memasuki call room tidak dibenarkan bertanding sama sekali sebelum saingan dimulai.

Akan tetapi, situasi yang dihadapi Ziyad sangat berbeza apabila atlet Malaysia ini telahpun menamatkan saingan dan telah dinyatakan juara. Menurut Timbalan Menteri Belia dan Sukan, Ti Lian Ker berkata bahawa ekoran hujan turun selain dari keadaan kawasan tersebut agak padat dengan atlet-atlet dari acara berbeza, Ziyad dan dua lagi atlet terhalang untuk memasuki call room.

Lalu, ketika itulah mereka didakwa telah lewat melaporkan diri. Terkini, keputusan penarikan semula emas Ziyad kekal dan rayuan telah ditolak.

Sementara itu, tentera bawang Malaysia telah menjalankan misinya menyerang akaun media sosial atlet dan juga kedutaan Ukrain. Klik pautan di bawah untuk ketahui lebih lanjut.

Teruk Diserang Netizen Malaysia, Facebook Kedutaan Ukraine Tutup Ruangan Komen


Tetap Terima Pelanggan, Tukang Gunting Rambut Meninggal Dunia Angkara COVID-19

Semalam Perdana Menteri, Tan Sri Muhyiddin Yasin telah mengumumkan Perintah Kawalan Pergerakan (PKP) akan dilanjutkan sehingga 28 April 2020. Disebabkan perintah ini dilanjutkan, kerajaan telah memberi kelonggaran 9 industri untuk beroperasi sepanjang tempoh PKP termasuklah perkhidmatan gunting rambut dan dobi.

Mungkin kejadian ini boleh dijadikan iktibar bahawa tukang gunting rambut dan pelanggan turut mempunyai risiko tinggi untuk dijangkiti COVID-19.

Eugene Thompson, 46 seorang tukang gunting rambut veteran di Mississippi, Amerika Syarikat telah meninggal dunia selepas disahkan positif COVID-19.

Thompson merupakan pemilik kedai gunting rambut Taper Nation telah mengesahkan beliau jatuh sakit pada 17 Mac yang lalu menerusi akaun Facebook miliknya. Dalam perkongsian tersebut, beliau bekata akan bercuti selama seminggu untuk berehat dan mahu pelanggannya untuk kuarantin diri mereka dan menjauhi tempat yang sesak.

Perkongsian tersebut dibuat selepas beliau mengumumkan akan hanya menerima pelanggan yang terpilih sahaja setiap hari. Bermakna, sebelum Thompson jatuh sakit, kedai gunting miliknya beroperasi seperti biasa dan menerima pelanggan tanpa saringan kesihatan (atau kemungkinan besar tanpa perlindungan diri seperti topeng muka).

Thompson bagaimanapun tidak pulih daripada sakitnya dan meninggal dunia seminggu sebelum ulang tahun kelahirannya yang ke-46. Justeru itu, setiap pelanggan yang menggunting rambut di kedai Thompson dinasihatkan untuk membuat saringan COVID-19. Ini termasuklah semua yang menghadiri sebuah pertandingan gunting rambut yang turut dihadiri oleh Thompson dan pekerjanya yang lain beberapa minggu yang lalu.

Setakat 10 April 2020, lebih 500,000 penduduk Amerika Syarikat telah dijangkiti COVID-19 dan bilangan mereka yang dijangkiti juga naik secara drastik setiap hari.

Jika anda ingin tahu senarai sektor tambahan yang dibenarkan beroperasi sepanjang tempoh lanjutan PKP sehingga 28 April 2020, sila rujuk gambar rajah di bawah. #MengimbangiEkonomi #KelancaranPKP#KitaMestiMenang @AzminAli @limbanhong @lokmanhakim_ali @jpmgov_ @MKNJPM @kkmm_gov pic.twitter.com/CJcoWzR8D5

— MITI Malaysia (@MITIMalaysia) April 11, 2020

Ralat: Permohonan untuk syarikat meneruskan operasi sepanjang PKP dan MCO, bukan PKPD atau EMCO. Mohon maaf atas kekhilafan. Terima kasih. #PKP #MCO @kkmm_gov https://t.co/QlkfGWq8XJ pic.twitter.com/ExLZTSaahV

— MITI Malaysia (@MITIMalaysia) April 10, 2020

Kementerian Perdagangan Dan Industri (MITI) menjelaskan setiap syarikat di dalam sektor tambahan yang mahu beroperasi perlu membuat permohonan terlebih dahulu dan permohonan akan dibuka pada 13 April 2020, 9 pagi di miti.gov.my.

Namun sebarang servis tidak dibenarkan dibuka untuk kawasan yang dikenakan Perintah Kawalan Pergerakan Diperketatkan (PKPD). Sementara itu buat anda yang mahu ke kedai gunting rambut selepas ini, pastikan anda tidak lupa untuk memakai topeng muka dan bersihkan diri selepas pulang ke rumah kediaman.

Berikut adalah beberapa berita terkini lain berkenaan COVID-19. Baca lagi pada pautan di bawah.

Pakar Beri Amaran, COVID-19 Mampu Kembali Walaupun Pesakit Telah Sembuh

Kerajaan Jepun Bina Pusat Kuarantin Di Lapangan Terbang, Guna Kadbod Sebagai Katil

iflix Sedia Lepaskan Pekerja Untuk Kurangkan Kos Operasi Berikutan COVID-19


Selamatkan Whatsapp Anda Daripada Diceroboh Melalui Tetapan Terbaru Ini

Kecoh baru-baru ini apabila tersebar sebuah video menunjukkan cara-cara untuk mengakses Whatsapp individu lain dengan memasukkan nombor telefon di ruangan daftar. Lebih parah lagi apabila terdapat individu yang mencadangkan pengguna untuk melakukan ‘taktik’ sedemikian bagi mengetahui ‘aktiviti’ pasangan mereka.

Menerusi update terbaru Whatsapp, aplikasi ini telah mengumumkan penambahbaikan dari segi sistem sekuriti untuk menghalang pengguna daripada mengaktifkan nombor tanpa memasukkan kod 6 digit sebagai password. Lebih penting, kemaskini terbaru ini dapat menyelamatkan data Whatsapp anda daripada terlepas kepada pihak yang tidak diingini.

Fungsi yang telahpun didatangkan dengan versi beta sejak November ini kini telah mula dikeluarkan pada platform iOS, Android dan Windows apps secara serentak. Sebelum memulakan tatapan, pastikan anda telahpun mengemaskini aplikasi Whatsapp anda kepada versi terbaru.

Untuk mengaktifkan fungsi terbaru daripada Whatsapp ini, anda perlu ke Settings seterusnya Account, Two-step verification dan tekan pada butang Enable. Anda akan menerima email serta kod 6 digit sekiranya anda berjaya mengaktifkan fungsi ini dengan sempurna. Sangat pantas dan mudah.


‘Ali Awak Buat Apa Ali?’- Telatah Wartawan TV3 Ditegur Cikgu Ini Buat Netizen Tergelak

Mungkin ramai yang beranggapan laporan berita sama ada di TV atau di mana-mana platform kebanyakannya akan menggunakan gaya yang sama saja seperti sebelum ini.

Namun laporan berita oleh wartawan TV3 untuk Buletin Utama ini pasti akan mengubah pandangan anda dan pada masa sama mencuit hati sesiapa sahaja yang menontonnya.

Tidak seperti laporan-laporan berita seperti kebiasaan sebelum ini, telatah pembaca berita ini yang mengenakan baju sekolah dan berada dalam kelas sambil ‘ditegur’ gurunya pasti akan membuatkan anda terhibur.

SELINGAN | "Ali awk buat apa Ali? Dari tadi tadi saya tengok awk bercakap" pic.twitter.com/th98Zpo8dx

— Buletin TV3 (@BuletinTV3) July 15, 2020

Beliau yang ketika itu sedang membuat laporan bersempena dengan pembukaan kembali sesi persekolahan dilihat cuba untuk melakonkan watak sebagai salah seorang pelajar dalam kelas tersebut.

Telatahnya yang ‘bercakap’ ketika cikgunya sedang mengajar itu mula mencuri perhatian sejak semalam dan sudah mencatatkan hampir 150,000 tontonan dan lebih 10,000 perkongsian di Twitter.

Bukan saja teruja dengan telatah pembaca berita tersebut, malah netizen juga sempat meninggalkan pujian buat guru tersebut yang ‘sporting habis’ dalam membantu pembaca berita itu menyampaikan laporan.

Cikgu tu pandai berlakon sungguh.. Harap leh berlakon drama plak lepas ni, cara lontaran bahasa dan intonasi marah tu kena dan tepat.

— BalMond-AdversuiteRm159 (@balmond888) July 15, 2020

Mcm pelajar betul dah. "awk bercakap je dari tadi" Ali cover cover Malu 😂😂

Buletin Utama TV3 sebelum ini juga pernah menjadi tumpuan apabila menemukan kembali gelandangan dengan keluarganya yang terpisah sejak 20 tahun lalu. Baca mengenainya di pautan di bawah.

Berita TV3 Temukan Kembali Keluarga Dengan Gelandangan Terpisah Lebih 20 Tahun

Keliru Fedtri Yahya Dengan Ally Iskandar, Telatah Kanak-Kanak Ini Cuit Hati Netizen

‘Hampir Meroyan Lahirkan Anak Di Penjara’- Tonton Luahan Pilu Banduan Akhir Ini


Tetris 99 Beri Peluang Kepada 99 Pemain Sekaligus Dalam Satu Sesi

Baru sahaja dilancarkan minggu lepas, Tetris 99 berpotensi untuk menjadi medan pertempuran buat peminat permainan video klasik seperti Tetris. Permainan video klasik ini tetap hadir dengan cara permainan yang sama tetapi kali ini disertakan dengan sedikit ‘twist’ untuk mengakhiri permainan.

Pemain dikehendaki untuk menyusun blok seperti biasa bersama 98 pemain lain dan perlu bertahan hingga ke peringkat akhir untuk dinobatkan sebagai pemenang. Apa yang menjadi kelainan Tetris 99 ini ialah pemain boleh ‘menyerang’ pemain lain menggunakan blok yang tidak digunakan. Pemain boleh mengetahui siapa yang ‘menyerang’ susunan blok melalui garisan kuning dari slot penyerang di sekitar pemain.

Blok yang tidak digunakan bukan sahaja boleh digunakan sebagai ‘senjata’ tetapi juga boleh dihantar sebagai bantuan kepada pemain lain yang memerlukan. Tetris 99 boleh dimuat turun secara percuma sekarang di laman web Nintendo.


Tewaskan Jepun Dan Korea Selatan, Pelajar Malaysia Rangkul 5 Pingat Di Pertandingan Robotik Antarabangsa

Pelajar sekolah dari dua buah sekolah rendah berjaya mengharumkan nama negara di Festival Reka Cipta Robot 2019 peringkat antarabangsa yang bertempat di Korea Selatan.

Kedua-dua buah sekolah tersebut ialah Sekolah Kebangsaan Seri Terentang (SKST) dan Sekolah Kebangsaan Putrajaya Presint 11-3 (SKPP 11) berjaya merangkul 5 pingat termasuk pingat emas.

Walaupun ini merupakan kali pertama mereka bertanding di pentas antarabangsa, 5 pelajar dari SKST berjaya mengalahkan 30 pasukan lain dari Korea Selatan, Jepun, China dan juga Filipina dalam pertandingan Sumo-Bot. Pasukan tersebut berjaya meraih emas untuk acara tersebut.

Terdahulu, pasukan ini telah mendominasi pertandingan robotik kebangsaan, MakeX Malaysia. SKST tidak lama lagi akan mewakili Malaysia pada Kejohanan Dunia MakeX Antarabangsa 2019 yang akan berlangsung di China pada bulan November ini.

Manakala SKPP 11 berjaya membawa pulang 4 pingat dalam kategori yang berbeza. Pasukan tersebut mendahului pertandingan tersebut dan berjaya membawa pulang 1 emas, 1 perak dan 2 gangsa.

Tahniah diucapkan kepada pasukan SKST dan SKPP 11 di atas pencapaian mereka yang menakjubkan ini.

Terdahulu, restoran robotik pertama Malaysia dibuka di Kuching. Klik pautan di bawah untuk bacaan lanjut.

Restoran Dengan Pelayan Robot Pertama Di Malaysia Kini Dibuka Di Kuching

Robot Canggih Dari Rusia Ini Rupanya Hanyalah Kostum Yang Dikendalikan Manusia


Tewaskan Venom, Joker Muncul Filem Dengan Kutipan Tertinggi Untuk Oktober

Walaupun berdepan pelbagai kontroversi sebelum filem ini ditayangkan di pawagam, ianya tidak menghalang penonton untuk ke pawagam bagi menyaksikan filem Joker.

Lebih manis, Joker berjaya menewaskan kutipan yang dibuat oleh Venom untuk hujung minggu pertama. Joker dilaporkan membuat kutipan USD93 juta (~RM389 juta), berbanding Venom USD80 juta (~RM335 juta) tahun lalu.

Joker turut mencatat rekod sebagai filem dengan kutipan tertinggi untuk filem yang ditayangkan pada bulan Oktober. Rekod itu sebelum ini dipegang oleh Venom. Sebagai perbandingan, Joker dikelaskan sebagai R-Rated manakala Venom pula hanya PG-13.

#Joker has the last laugh with record $93.5 million U.S. bow and $234 million opening globally https://t.co/d3DKMB6xKu pic.twitter.com/wXbtgZoahT

— THR International (@THRGlobal) October 7, 2019

Filem berkenaan juga turut menerima kutipan USD140.5 juta (~RM689 juta) di seluruh dunia dan menjadikan kutipan keseluruhan USD234 juta (~RM981 juta) setakat ini. Reaksi untuk filem ini juga pelbagai dan majoriti penonton memberi respon yang positif untuk filem Joker.

Berikut adalah review kami untuk filem Joker. Buat yang sudah menonton, apa pula pandangan anda untuk filem ini?

Joaquin Pheonix Menyinar Dalam Karya Epik Dan ‘Dark’ Joker

Jared Leto ‘Dipecat’ Daripada Bawa Watak Joker Untuk Suicide Squad 2


TGV Cinemas Beri Tiket Percuma ‘Captain Marvel’ 8 Mac Ini

Ini merupakan berita baik buat para wanita diluar sana kerana TGV Cinemas akan memberikan anda tiket filem menonton Captain Marvel secara percuma sempena Hari Wanita Sedunia Mac ini. Tayangan secara eksklusif ini akan berlangsung pada 8 Mac 2019 (Jumaat), 8.00 malam di semua lokasi TGV Cinemas di seluruh negara.

Menerusi laman sesawangnya, tiket tersebut boleh ditebus seawal jam 10 pagi hari yang sama di semua cawangan TGV. Siapa cepat dia dapat. Syarat-syarat bagi menonton Captain Marvel secara percuma ini adalah hanya sah untuk wanita sahaja dan hanya 1 tiket sahaja boleh ditebus untuk setiap penonton wanita. Malah, Penebusan hanya sah di kaunter tiket sahaja dan tidak boleh dipindah hak milik.

Baca lagi: Tonton Trailer Rasmi Terbaru ‘Captain Marvel’


TGV Cinemas Dan Touch ‘n Go Tawar Promosi Tiket Wayang RM10 Setiap Hari

Di Malaysia, TGV Cinemas merupakan antara penawar pawagam terbesar dan sentiasa menawarkan perkhidmatan terbaik untuk penontonnya. Terbaharu, TGV Cinemas telah bekerjasama dengan Touch ‘n Go menawarkan promosi hebat untuk kaki wayang di luar sana.

Jika anda merupakan seorang kaki wayang, anda patut teruja dengan berita ini. Kini, anda boleh mendapatkan promosi pembelian tiket wayang dengan harga RM10 sahaja sepanjang hari.

Menariknya, penawaran promosi ini telah boleh didapati sejak 1 September 2019 yang lalu dan akan berakhir pada 1 September 2020. Anda tidak salah lihat, promosi ini akan berlangsung selama setahun.

Bagaimana anda boleh mendapatkan promosi ini? Mudah sahaja, anda hanya perlu membeli tiket di kaunter tiket dan membuat pembayaran menggunakan aplikasi Touch ‘n Go.

Untuk pengetahuan anda, promosi ini sah tersedia di semua pawagam TGV Cinemas dan sah untuk classic atau deluxe seat dalam pawagam standard atau deluxe. Promosi ini tidak sah untuk pawagam 3D-X, Beanie, LUXE, IMAX, Indulge, ONYX atau pawagam lain yang khas.

Adalah diingatkan bahawa hanya 2 tiket dalam satu transaksi sahaja sah untuk mendapatkan promosi ini. Jadi, bolehlah anda berhibur sambil berjimat.

Harga tiket wayang sudah murah, tunggu apa lagi? Tidak tahu ingin tonton filem apa di pawagam? Klik pautan di bawah untuk lihat filem yang sedang atau akan ditayangkan di pawagam.

Tonton Trailer Rasmi Terakhir ‘IT: Chapter Two’

’47 Meters Down: Uncaged’ Karya Yang Penuh Mendebarkan


TGV Cinemas Kenalkan Kempen #KitaSemuaVIP, Tawarkan Tiket Percuma Buat Semua ‘Pelanggan VIP’

TGV Cinemas menawarkan satu tiket percuma untuk semua pembelian tiket bermula 11 March 2022. Tawaran tiket ini dibuka kepada semua pelanggan yang mendaftar di bawah MovieClub atau laman web mereka.

Menurut kenyataan TGV Cinemas, tawaran ini dibuka selepas premis itu terinspirasi dengan dakwaan palsu beberapa media yang mendakwa wujud layanan dua darjat dari pihak TGV Cinemas.

“Status V-V-VIP ini terbuka kepada semua pelanggan, dari marhaen seperti Minmin kepada mereka yang dari kayangan. Jemput datang dan tonton filem, tetapi minta maaf #NoRestartAtTGV walaupun anda V-V-VIP,” kata pihak TGV Cinemas.

Minggu lalu, TGV Cinemas dikecam netizen selepas terdapat dakwaan bahawa tayangan filem The Batman terpaksa dimulakan semula kerana terdapat beberapa pelanggan ‘VIP’ yang datang lambat.

Menerusi kenyataan media, TGV Cinemas menafikan dakwaan tersebut dan berkata bahawa masalah timbul disebabkan kesalahan teknikal di salah sebuah dewan IMAX milik premis terbabit dan bukannya disebabkan VIP.

— TGV Cinemas | #TontondiTGV 🇲🇾 (@TGVCinemas) March 7, 2022

“Disebabkan masalah komunikasi, beberapa kakitangan di pintu masuk mengandaikan tayangan jam 7:15 malam juga akan ditangguhkan, pada masa ini kira-kira 20% tetamu telah pun memasuki dewan manakala baki 80% masih menunggu di ruang legar dan memasuki dewan selepas wayang telah pun bermula,” kata TGV dalam kenyataannya di Facebook.

“Keputusan untuk menghentikan dan memulakan semula filem, kami akui telah menyusahkan pelanggan kami dan seperti yang dinyatakan dalam kenyataan awal ia tidak selaras dengan dasar tayangan kami. Kami memberi jaminan bahawa kami sedang mengambil langkah pembetulan untuk memastikan perkara ini tidak berulang,” tambah TGV lagi.

TGV Cinemas ‘restart’ tayangan Batman selepas 45 minit, beri alasan ada pelanggan datang lambat. Rujuk pautan di bawah untuk membaca.

TGV Cinemas ‘Re-Start’ Tayangan Batman Selepas 45 Minit, Beri Alasan Ada Pelanggan Datang Lambat

Dikecam ‘Restart’ Tayangan Batman Selepas 45 Minit, Ini Kenyataan Rasmi TGV Cinemas

Mengapa ‘The Batman’ Lebih Unik Dan Berbeza Menurut Pandangan Pelakon Dan Pengarah


TGV Cinemas ‘Re-Start’ Tayangan Batman Selepas 45 Minit, Beri Alasan Ada Pelanggan Datang Lambat

Tular di media sosial selepas terdapat dakwaan bahawa TGV Cinemas di Viva City, Kuching, Sarawak mengulang filem The Batman selepas 45 minit ia ditayangkan disebabkan oleh pelanggan yang datang lambat. Dakwaan ini hadir selepas pengulas filem, ZhafVlog memuat naik satu tangkap layar di mana seorang individu di Facebook mendakwa bahawa tayangan The Batman yang sudah dimainkan di layar selepas 45 minit terpaksa di ulang tayang.

Memetik tangkap layar yang dimuat naik oleh ZhavFlog dan menerusi hantaran Fazillah Raduan, difahamkan bahawa The Batman ditayangkan pada pukul 7:15 malam dan selepas 45 minit tayangan, pihak TGV membuat pengumuman bahawa filem akan dimulakan daripada awal. Apabila beliau bertanya alasan disebalik tindakan TGV, salah seorang staf memberi alasan bahawa terdapat ‘pelanggan’ yang baru datang.

You’d better have some great explaination min @TGVCinemas Siapa pukimak yg special sgt sampai perlu re-start balik movie after 45mins?Kalau technical issue takde hal, ni sebab ada waknat yg minta re-start? It better not be some dipshit anak menteri or related sial 🤬 pic.twitter.com/LKwg6PM4DX

— #ZHAFVLOG #TheBatman (@zhafvlog) March 6, 2022

“Filem ini berdurasi 178 minit. Sekarang saya terpaksa bertahan 45 minit lagi hanya kerana sekumpulan orang masuk lewat?” Kata Fazillah.

“Salah seorang pengurus berkata, kami boleh membuat bayaran balik. Saya beritahu dia, ini bukan soal wang, ini soal keadilan. Adakah anda cuba beritahu bahawa saya dan pelanggan yang lain bahawa mereka kurang penting daripada mereka yang lewat? Ayuh TGV sila semak semula SOP anda.”

ZhafVlog yang memuat naik hantaran tersebut di laman Twitter milik beliau turut meminta penjelasan TGV. Beliau bertanya adakah wujud layanan dua darjat daripada pengurusan TGV? atau adakah pelanggan yang datang lambat itu adalah individu yang ‘penting’ sehingga pihak TGV terpaksa mengulang tayangan The Batman yang sudah berlangsung selama 45 minit.

“You’d better have some great explaination @TGVCinemas? Siapa ****** yang istimewa sangat sampai perlu ‘re-start’ balik wayang selepas 45 minit? Kalau ada isu teknikal takde hal, ini sebab ada waknat yang minta ‘re-start’? It better not be some ****** anak menteri or related ****,” kata Zhaf di laman Twitter miliknya.

Pihak The Vocket cuba menghubungi pihak TGV Cinemas untuk meminta penjelasan berkenaan isu terbabit. Namun sehingga sekarang, masih tiada apa-apa jawapan. Setakat laporan ini ditulis, pihak TGV Cinemas juga masih belum keluarkan apa-apa kenyataan.

TGV Cinemas menerusi laman sosialnya mendakwa bahawa pihak mereka akan melakukan siasatan terperinci terhadap isu yang berlaku. Pihak TGV juga meminta maaf kepada para pelanggan yang terkesan dengan isu ini.

“Kami ingin memohon maaf kepada semua pelanggan yang terkesan dengan kelewatan sesi untuk The Batman di TGV Vivacity (5/03/2022 7:15 PM).

“Insiden ini tidak mematuhi SOP tayangan kami kerana semua sesi tayangan kami akan berjalan tepat pada masanya mengikut jadual.

“Sebagai tanda maaf, kami akan mengeluarkan 2 tiket percuma dan bayaran balik  kepada semua pelanggan yang terjejas,” katanya.

Mengapa ‘The Batman’ lebih unik dan berbeza menurut pandangan pelakon dan pengarah. Rujuk pautan di bawah untuk membaca.

Tonton Aksi Robert Pattinson Dalam Trailer Rasmi Pertama The Batman

Matt Reeves Kongsi Video Teaser Pertama Robert Pattinson Sebagai Batman


TGV Cinemas Tawar Tayangan Maraton Untuk Semua Filem John Wick

Antara filem yang dinanti-nantikan tahun ini, ‘John Wick: Chapter 3 – Parabellum’ akan ditayangkan di pawagam pada 16 Mei 2019. Tetapi, anda boleh jadi antara penonton terawal menonton filem sekiranya anda membeli tayangan marathon di TGV Cinemas.

Tayangan khas ini hanya ditawarkan di beberapa pawagam TGV terpilh sahaja pada hari Sabtu ini jam 2.00 petang. Setakat ini, pawagam di Lembah Klang sudah hampir penuh kecuali cawangan terbaru TGV di Central i-City masih banyak kekosongan.

[TGV Home of the Heroes] Before one last ride with John Wick: Chapter 3 – Parabellum, be sure to watch the first 2 John Wick movies only at TGV Cinemas this 11th May 2019. 💙 It's an action-packed movie marathon you don't want to miss! Get your tickets now: http://bit.ly/TGV-JohnWick3-Marathon For more information: http://bit.ly/TGV-JohnWick3-Promos #TGVCinemas #TGV #TGVHomeOfTheHeroes #JohnWick3 #JohnWick3MY

A post shared by  TGV Cinemas (@tgvcinemas) on May 3, 2019 at 6:00pm PDT

Jika anda tiada sebarang agenda Sabtu ini, bolehlah turut serta dalam maraton filem John Wick ini dan tiket pula tidak mahal; Hanya RM35 untuk menonton ketiga-tiga filem. Untuk pembelian tiket, anda boleh klik di sini.

Apakah penamat ‘Excommunicado’ John Wick ini nanti? Pastikan anda tidak terlepas peluang untuk menonton filem hebat ini di pawagam.


TGV Cinemas Tawar Tiket Wayang Percuma Sempena Pembukaan Di Central i-City

Sempena dengan pembukaan TGV Cinemas di Central i-City, TGV tampil memberikan tawaran istimewa buat anda yang berkunjung ke pawagam tersebut. Anda berpeluang untuk menonton wayang secara percuma mulai 23 hingga 31 Mac 2019 ini.

Antara filem yang anda boleh tonton secara percuma adalah Paskal, Aquaman, Bohemain Rhapsody dan banyak lagi. Pastinya anda yang terlepas menonton filem-filem tersebut boleh mengambil peluang ini pergi menonton.

Selain itu, anda juga boleh mendapatkan popcorn percuma untuk dinikmati ketika menonton wayang. Malah, anda juga berpeluang untuk mendapat filem premius secara percuma.

Bagi anda yang tinggal berdekatan, terutama sekali pelajar universiti berdekatan yang ingin berhibur secara percuma, inilah masa untuk anda rebut.

Baca lagi: Pasaraya SOGO Bakal Dibuka Di Central i-City, Shah Alam


TGV Perkenalkan Pawagam Samsung ONYX Terbesar Di Dunia

TGV telah melancarkan pawagam Samsung ONYX di Central i-City, Shah Alam semalam dan menariknya ia merupakan pawagam yang menggunakan skrin LED terbesar di dunia. Pastinya anda yang berada berdekatan Shah Alam akan teruja dengan berita ini kerana pawagam ini akan memberikan anda kepuasan menonton wayang dengan lebih baik dan selesa.

Apa yang kami boleh katakan, pawagam ini memaparkan paparan teater 4K LED dimana akan membolehkan anda melihat visual yang lebih jelas. Malah, tempat duduknya yang selesa akan menjadi pilihan buat anda yang menekankan aspek keselesaan untuk menonton wayang.

Kami berpeluang untuk menonton filem Avengers: Endgame semalam di pawagam ini dan pastinya berikutan tempat duduknya yang sangat selesa tidak membuatkan kami sakit belakang. Kenapa kami katakan ia selesa, ini kerana kerusi boleh dilaras sehingga anda akan berasa seperti berbaring diatas katil.

Antara tarikan jika menonton wayang di TGV yang terletak di Central i-City ini, anda boleh membeli Chatime dan bawa masuk minuman kegemaran anda ke dalam pawagam tanpa perlu rasa bersalah lagi. Jika buat anda yang belum lagi menonton filem Avengers: Endgame, mungkin anda boleh pertimbangkan untuk menonton wayang di pawagam baharu ini?

Baca lagi: ‘Avengers: Endgame’ Karya Teragung Marvel Studios


11 Cara Bagaimana Saya Tangani Stress Semasa Jadi Doktor

Ramai yang PM saya berkenaan pengurusan stress di tempat kerja. Pengurusan stress ini perlu bermula daripada HARI PERTAMA BEKERJA, supaya ia tidak melarat lama-lama sehingga jadi kes yang parah seperti mencederakan diri atau bunuh diri. Cuma kalau tak dapat mula hari pertama bekerja, mulakanlah HARI INI.

Saya ingat masa saya houseman doktor muda adalah masa di mana ramai doktor senior akan cuba ambil kesempatan, membuli, dan menyindir kami yang paling junior. Walaupun ini adalah perangai yang tidak sihat di kalangan doktor senior, tapi inilah hakikatnya yang sering berlaku. Maka kita perlu adjust expectations & handle events based on your principles.

Kalau consultant jenis super-malignant yang kata dulu diorang bertahan saja caci maki, tak perlu pun kaunseling ni masa diorang MO atau HO, dulu diorang oncall every other day, doktor junior sekarang ni manja – look how they suffer from those psychotic rages. Engkau lah mangsa depa sekarang ni. You wanna be like that at 40 or 50 years old?

Saya bagi sikit tips yang saya ingat pernah saya buat. Bagaimana?

Kalau waktu tagging kena kerja sampai pukul 10pm, pastikan by 10pm you finish up everything. Mana kerja yang ada sila habiskan, dan passover pada yang oncall kalau perlu.

Samalah kalau hari kerja biasa habis 5pm, pastikan semua kerja siap pada masa tu. Jangan ambil kerja baru. Pastikan dokumentasi sempurna tiptop! Nampak macam remeh, tapi inilah batas yang perlu anda hadkan.

Aku punya ego tinggi sikit, I refused to be pushed around. Kalau ada yang aku rasa unjustified bullying, I confronted the person directly even if he is a super consultant or specialist (but please pick your battles you want to win carefully, not all battles are winnable as doctors).

Pernah aku report sorang consultant punya misconduct towards houseman pada timbalan pengarah. The hospital sided with me, a first year houseman. Pernah juga aku confront seorang specialist sebab layanan yang buruk sebab percaya fitnah orang terhadap aku.

Percayalah, your career doesn’t depend on them, once you make official complains in black and white. Confront & talk to them how they are incompetent as a boss if you have to. No boss is worth your mental health, especially if they themselves are mental. (This tip is especially thanks to my special upbringing in Russia where we eat mental people for breakfast).

3. Make friends, create alliances or support group – tak tipu.

Kau kena ada kawan nak kongsi semua cerita pengalaman kerja seharian, boss ni teruk boss ni bagus, camana nak handle pesakit ini, nurse itu, specialist malignant sebegitu.

Berbaiklah sesama kawan doktor, nurse, boss pakar, MA, lab people dan staf-staf lain. Keluarlah makan sekali, lepak weekend sekali, sembang-sembang waktu free dan sebagainya. Socialize a little. These are the friends that can last throughout your career. Barulah kau rasa semua beban bukan atas bahu kau sorang.

Buat kerja urgent & important dahulu, kemudian baru kerja yang non-urgent. Jangan biarkan anda punya thought process sering diganggu kerana ia melibatkan diagnosis yang betul dan plan rawatan yang komprehensif. Tanya bos kalau tak tahu, kerana ia melibatkan nyawa orang tu! Bosses are there for a reason.

Macam aku cakap tadi, no boss, no colleague, no nurses, no patient/client/customer are worth your mental health. Kalau perlu kaunseling, cakap pada boss cepat dan minta cuti. Jangan jadi psikotik atau suicidal baru kalut nak mintak tolong. Biarlah dilabel bermasalah atau tak kompeten pun, asalkan kau boleh teruskan hidup.

Ambillah cuti 4-5 hari berterusan (termasuk hujung minggu atau cuti umum sekali) setiap 2 bulan. Relax, baca buku, tengok wayang, travel dekat-dekat cari pantai atau gunung atau hutan.

Setiap end of posting boleh juga kalau nak rancang percutian tempat jauh sikit, sekurang-kurangnya kau akan look forward pada cuti penghujung posting. Work-life balance is very important.

Kalau consultant jenis malignant yang kata dulu diorang tak perlu pun cuti-cuti ni masa diorang MO atau HO, dulu diorang oncall every other day, doktor junior sekarang ni manja asyik nak bercuti – look how they suffer from those psychotic rages. You wanna be like that at 40 or 50 years old?

Baca: ‘Jadi Orang Yang Ringkas’, Rahsia Ibu Bekerja Kurangkan Stress Di Rumah

Apa sebenarnya kau nak daripada jadi doktor ni? Dalam 5-10 tahun adakah anda lihat diri sendiri sebagai pakar perubatan, atau MO kronik atau macam mana? Kalau tak, adakah kau nak keluar kerja di private atau buat bisnes lain?

Semua ni kena ambil tahu. Kalau tak, nak bangun pergi kerja liat, selalu ambil MC dan EL, baru parking kereta kat hospital dah stress, baru punch in rasa nak melarikan diri. Know what you want, and you will come to work with much less stress.

Jangan abaikan keluarga kerana keluarga yang sakit bukannya boss atau rakan sekerja nak jaga. Kita jugak yang jaga sendiri. No work is worth sacrificing your family. Compromise yes, but not sacrifice.

Makan elok-elok kalau boleh jangan skip meal, kalau terpaksa juga beli sikit makanan masuk dalam poket makan bila boleh. Tidur awal. Exercise sikit. Basic stuffs.

Sembahyang, baca quran, baca buku, travel, tolong mereka yang tidak berkemampuan.

11. Coffee really helps. Seriously tak tipu.

Perlu diingatkan pengurusan stress ini perlu fine-tuned dengan situasi anda. Ada mungkin memang ENGKAU yang menyebabkan stress orang lain di tempat kerja, to which you need to question yourself, are you the problem or the victim? Don’t play victim, it is counterproductive and won’t help with stress management. Be proactive instead of reactive, set your boundaries, adjust your expectations and pick your battles well.

Saya rasa cara kat atas ni berkesan bukan untuk doktor saja, malah industri lain pun boleh pakai juga. Kalau ada orang ada tips lain yang boleh tambah, dipersilakan tulis di ruangan komen.

Baca lagi: Nazri Berjaya Tukar Stress Kepada Gembira Sewaktu Buru PhD Di Oxford Dan Ini Rahsianya


Jejaka Ini Bersyukur Jadi Penghidap Kanser. Puncanya Akan Menyentap Hati Anda

Ali Banat, lahir dan membesar di Sydney, Australia. Diusia yang masih muda beliau sudah miliki segalanya yang diidamkan oleh setiap anak muda seusianya. Keluar dari kongkongan kewangan serta mempunyai kuasa membeli yang tinggi dengan kemewahan yang luar biasa.

Namun, kebahagiaannya seolah disentap apabila mendapati dirinya didiagnosa kanser, dan peluang untuk terus hidup dijangka tinggal beberapa bulan sahaja. Walau air matanya mengalir, jauh di sudut hatinya beliau merasa sangat bersyukur dengan ujian yang ditimpakan ke atasnya.

Ujian itu menyedarkannya bahawa hidup bukanlah semata-mata untuk mengejar keseronokan dan mengumpul wang ringgit. Tetapi sebagai manusia, nilai hidupnya harus lebih daripada itu.

Rasa syukurnya dizahirkan melalui MATW Project, sebuah pertubuhan bukan kerajaan untuk membantu mereka yang perlu dibantu.

Cabaran yang dialami oleh seseorang itu bukanlah perihal betapa beratnya cabaran tersebut tetapi bagaimana seseorang itu menghadapi cabarannya. Kadangkala, disahkan penyakit yang mempunyai ‘dateline’ di dunia ini adalah lebih baik kerana membuatkan diri sentiasa bersedia untuk ke fasa yang seterusnya.

Sesungguhnya orang yang diuji dengan sakit ini tinggi darjatnya sekiranya dia bersabar. Sokong dan doronglah mereka untuk menjadi lebih kuat.

LIKE dan FOLLOW Vocket di Facebook serta Instagram


TGV Tayang Semula 5 Filem P.Ramlee Sempena Hari Kemerdekaan

Filem P.Ramlee yang penuh dengan unsur nasihat dan menghiburkan kekal segar dalam ingatan dan tidak pudar dek zaman. Karya-karya tersebut antara karya terhebat dan jika tidak diberikan pendedahan kepada generasi sekarang, mungkin karya hebat ini akan dilupakan kelak.

Apakah filem P.Ramlee yang menjadi kegemaran anda? Adakah Nasib Labu Labi, atau Ibu Mertuaku atau Nujum Pak Belalang? Setiap orang mempunyai filem kesukaan sendiri.

Jangan lepaskan peluang keemasan ini untuk menggamit memori filem P. Ramlee eksklusif di TGV Cinemas.

Dapatkan tiket anda sekarang!#TGVCinemas#TheGemilangVibes#MYTGV62#PRamlee pic.twitter.com/K8JEvJOXh1

— TGV Cinemas (@TGVCinemas) August 21, 2019

Terbaharu, TGV telah bekerjasama dengan Shaw Brothers untuk menayangkan semula 5 filem lakonan Tan Sri P.Ramlee sempena sambutan Hari Kemerdekaan dan Hari Malaysia yang bakal menjelang tidak lama lagi.

Filem yang akan ditayangkan adalah Anakku Sazali, Nujum Pak Belalang, Labu Labi, Ibu Mertuaku, dan Madu Tiga. Ini mungkin satu peluang keemasan bagi peminat filem tempatan untuk menonton karya agung Tan Sri P Ramlee di dalam panggung sama seperti yang dinikmati oleh datuk dan nenek mereka waktu ketika dahulu.

Untuk pengetahuan anda, ini adalah merupakan antara sebahagian usaha untuk menjayakan kempen ‘The Gemilang Vibes Campaign’ yang dianjurkan oleh pihak TGV. Filem-filem ini akan mula ditayangkan mulai 24 Ogos 2019 hingga 16 September 2019.

Akan tetapi, tayangan filem ini hanyalah tersedia di beberapa pawagam sahaja iaitu di TGV KLCC, Sunway Putra, D’Pulze, AU2, Bukit Indah, Station 18 dan Gurney Paragon. Untuk maklumat lanjut mengenai ‘The Gemilang Vibes Campaign’, anda boleh layari laman sesawang TGV.


TH Properties Menang Anugerah Asia Pasifik Dua Tahun Berturut-Turut

Anak syarikat Lembaga Tabung Haji, TH Properties Sdn. Bhd. baru-baru ini mengulangi kejayaan meraih anugerah berprestij lima bintang dalam Asia Pacific Property Awards 2018-2019. Kejayaan ini menjadi kebanggaan apabila ini merupakan tahun kedua TH Properties meraih anugerah tersebut.

TH Properties memenangi kategori Pembinaan dan Reka Bentuk Hotel Baru Terbaik untuk Hotel dan Pusat Konvensyen TH di KLIA. Penganugerahan ini sekali gus mengiktiraf hotel tersebut sebagai hotel terbaik di Malaysia. Difahamkan bahawa Pusat Konvensyen TH di KLIA bakal menggantikan Kompleks Tabung Haji Kelana Jaya yang telah beroperasi sejak 36 tahun yang lalu.

Hotel patuh syariah itu dilengkapi dengan anjung tinjau, pusat konvensyen, astaka dan pusat operasi haji. Hotel ini juga mempunyai sebanyak 333 bilik dan turut menawarkan kemudahan seperti kolam renang, spa, tempat permainan kanak-kanak, kafe dan restoran. Tahniah TH Properties.

Baca lagi: 5 Cara Kompleks Tabung Haji KLIA Bakal Memudahkan Para Jemaah


Thailand Bercadang Mahu Buka Pintu Sempadan Sepenuhnya Dalam Tempoh 120 Hari Sahaja Lagi

Thailand bercadang untuk membuka semula pintu sempadan negara dalam masa 120 hari sahaja lagi bagi memulihkan sektor pelancongan yang terjejas teruk akibat COVID-19, kata Perdana Menteri Thailand, Prayut Chan O-cha dalam satu wawancara yang bersiaran pada Rabu, 16 Jun.

“Sudah tiba masanya untuk kita melihat masa depan yang lebih jauh dengan membuka semula pintu sempadan untuk menjemput kembali kedatangan pelancong ke Thailand.

“Susulan itu, saya ingin membentangkan pelan untuk membuka Thailand dalam masa 120 sahaja lagi bermula hari ini.

“Dalam pelan ini, pelancong yang telah divaksin akan dibenarkan berkunjung ke Thailand tanpa perlu kuarantin yang pastinya akan menyulitkan mereka.

“Begitu juga bagi warga Thailand yang melakukan perjalanan ke luar negara, jika mereka sudah divaksin dan akan kembali semula ke negara ini tanpa perlu dikuarantin,” ujar Prayut memetik laporan The Star.

Prayut juga berkata bahawa Phuket selaku destinasi pelancongan yang pertama akan dibuka sepenuhnya untuk menerima kemasukan para pelancong bermulai 1 Julai ini. Namun, beliau turut akui di mana keputusan yang dibuat ini amatlah berisiko.

“Demi melihat perniagaan serta ekonomi negara kita bangun semula, kita perlu sanggup tempuh apa jua cabaran dan kini sudah tiba masanya untuk kita mengambil risiko yang tinggi,” katanya lagi.

Demi memulihkan sektor ini dengan kadar segera, Prayut juga menyasarkan 50 juta rakyat Thailand sekurang-kurangnya telah mendapat satu dos suntikan vaksin COVID-19 menjelang 1 Oktober tahun ini. Setakat ini, 5 juta rakyat Thailand telah menerima satu dos manakala 1.8 juta rakyat negara ini telah mendapat dua dos suntikan vaksin COVID-19.

Dalam pada itu, ekoran kesukaran untuk menerima bekalan vaksin dengan cepat ketika ini, Prayut juga telah membuat perancangan jangka panjang untuk mencipta vaksin COVID-19 hasil buatan Thailand, lapor Sinar Harian.

“Mengeluarkan vaksin kita sendiri adalah penyelesaian jangka panjang terbaik dan perkara ini telah kami putuskan lebih setahun lalu.

“Ini juga membolehkan kita memastikan penduduk diberi vaksin selama bertahun-tahun dan selama ia yang diperlukan. Ini adalah keputusan tepat dan terima kasih kepada pakar menyarakannya untuk negara kita.

Untuk rekod, Siam Bioscience Co Ltd merupakan pengeluar pertama dan tunggal di Thailand yang telah mula menghasilkan vaksin AstraZeneca COVID-19 untuk negara ini dan Asia Tenggara.

Di samping itu, Universiti Chulalongkorn Thailand juga telah membangunkan calon vaksin COVID-19 terbaharu yang dinamakan ChulaCov19 yang sudah diuji terhadap manusia dimulakan pada Isnin selepas kajian telah menunjukkan hasil keberkesanan yang menyakinkan.

Tiada kuarantin wajib, Thailand bakal buka Phuket mulai Julai ini untuk pelancong yang sudah divaksin.

Tiada Kuarantin Wajib, Thailand Bakal Buka Phuket Untuk Pelancong Yang Sudah Divaksin Mulai Julai

Mahu Tarik Pelancong, Kerajaan Thailand Bekerjasama Dengan Tinder Anjur Percutian Cari Jodoh

Pintu Sempadan Thailand Dilaporkan Bakal Dibuka Kepada Pelancong Dari Semua Negara


Thailand Bakal Kenakan Caj Insurans Perjalanan Kepada Pelancong

Thailand sentiasa menjadi pilihan percutian pelancong dari seluruh dunia terutamanya dari negara Asia Tenggara. Kini terdapat khabar angin yang anda harus beri perhatian sebelum melancong ke sana kelak.

Untuk pengetahuan anda, pihak berkuasa Thailand merancang untuk melaksanakan undang-undang mewajibkan caj insuran perjalanan sebanyak 20 Baht (~RM2.70) kepada semua pelancong. Undang-undang ini dijangka akan dilaksanakan pada hujung tahun ini.

A post shared by  Amazing Thailand 🇹🇭 Travel 📸 (@amazingthailand) on Jun 9, 2019 at 10:00am PDT

Perkara ini dilaksanakan bagi mengembalikan keyakinan pelancong dan memberi perlindungan kepada pelancong luar negara apabila melancong ke Thailand. Bahkan, insurans perjalanan itu kelak bakal menawarkan sehingga 1 juta Baht (~RM134,944.50) perlindungan untuk kes kematian dalam tempoh sebulan.

Menurut Setiausaha Agung Thailand, Suthiphon Thaveechaiyagarn, jika cadangan tersebut dipersetujui kabinet, setiap pelancong di negara Thailand diarahkan membuat pembayaran di imigresen lapangan terbang. Malah, setiap agensi pelancongan mengenakan caj insuran ini terhadap setiap pelanggan bagi tujuan perlindungan.

Jika cadangan ini dipersetujui, anda haruslah membawa wang lebih untuk membayar cukai insurans ini. Bila sudah ada insurans, maka jika berlaku perkara tidak diingini, anda akan dapat faedahnya.


Thailand Cadang Kenakan Yuran Kemasukan RM62 Buat Pelancong Luar Sebagai Dana Pelancongan

Sebut sahaja mengenai Thailand pasti ramai yang ingat dengan destinasi pelancongan yang tersedia di negara tersebut. Malah, tidak mengejutkan mengetahui Thailand antara yang terkesan teruk dengan COVID-19 daripada segi ekonomi berikutan kebergantungan mereka kepada sektor pelancongan.

Terbaharu, sebagai usaha untuk merancakkan semula industri pelancongan negara, Thailand sedia bercadang untuk mengenakan yuran kemasukan buat pelancong luar bernilai sekitar 500 baht (~RM61.78) bermula tahun 2022.

Dilaporkan Thailand mensasarkan jumlah yuran sebanyak 5 juta baht (~RM617,859.71) bakal berjaya dikutip dengan jangkaan 10 juta pelancong luar bakal memasuki negara mereka.

Dana yang dikutip yang bakal dibahagikan kepada antara sektor kerajaan dan swasta dalam membangunkan semula tempat pelancongan di Thailand.

Berdasarkan yuran yang dikenakan, mereka yang berminat untuk memasuki Thailand kelak perlu menyediakan wang tambahan dalam membayar yuran kemasukan yang dikenakan.

Tular pada minggu ini apabila Mark Zuckerberg dilaporkan rugi sebanyak RM29 bilion selepas platform kendalian beliau gagal diakses selama 6 jam.

Gagal Diakses Selama 6 Jam, Mark Zuckerberg Dilaporkan Rugi RM29 Bilion

Mi Segera Kari Putih Pulau Pinang Dipilih Sebagai ‘Mi Sup Segera Terbaik’ Di Amerika Syarikat